












INFORMATĪVAIS ZIŅOJUMS

“Par pilotprojekta integrētai pieejai - pakalpojumu pieejamības uzlabošanai nepilngadīgajiem, kuri pārmērīgi lieto atkarību izraisošas vielas, īstenošanu”

















Rīga, 2025


Saturs


1.	Ievads	3
2.	Esošā situācija un statistika	4
3.	Esošās situācijas raksturojums pakalpojumu nodrošinājumā nepilngadīgajiem ar atkarību izraisošu vielu lietošanas traucējumiem	6
4.	Integrētā pieeja pakalpojumu organizēšanā un starpnozaru sadarbība – pilotprojektā plānotās aktivitātes	16
4.1. BKUS – neatliekamās palīdzības sniegšana, stacionārā palīdzība, visaptverošs izvērtējums un tiesas lēmuma pieņemšana par obligāto ārstēšanu	17
4.1.1. Ambulatorā ārstēšana	20
4.1.2. Stacionārā ārstēšana	22
4.2. Motivācijas programmas pilnveidošana	25
5.	Pakalpojumi pēc stacionāra un sasaiste ar citām iniciatīvām palīdzības/atbalsta nodrošināšanā	30
6.	Pilotprojekta finansēšana	39



1. [bookmark: _Toc188540363][bookmark: _Toc193363241]Ievads
Informatīvais ziņojums izstrādāts pamatojoties uz Ārstniecības likuma pārejas noteikumu 45. punktu[footnoteRef:2], ar kuru Ministru kabinetam uzdots izstrādāt izvērtējumu par valstī esošās bērniem, kuri lieto atkarību izraisošas vielas, paredzētās ārstniecības un atbalsta sistēmas efektivitāti un atbilstību bērna vislabāko interešu prioritātes principam un iesniegt informāciju par šo izvērtējumu Saeimai, kā arī, ja nepieciešams, tādus Ārstniecības likumā un citos likumos izdarāmo grozījumu projektus, kas paredzētu visaptverošu bērnu obligātās narkoloģiskās ārstēšanas piespiedu mehānisma tiesisko regulējumu, vienlaikus norādot tā nodrošināšanai nepieciešamos budžeta līdzekļus. [2:  2024. gada 14. novembra likums "Grozījums Ārstniecības likumā". Latvijas Vēstnesis, 227, 21.11.2024. Pieejams: https://likumi.lv/ta/id/356511 ] 

Tiesībsarga 2024. gada 8. augusta ziņojumā[footnoteRef:3] Nr. 1-12/9 “Par palīdzības nodrošināšanu bērniem, kuri lieto atkarību izraisošas vielas” uzskaitīti vairāki konstatētie trūkumi pakalpojumu nodrošinājumā nepilngadīgajiem ar psihiskiem un uzvedības traucējumiem psihoaktīvo vielu lietošanas dēļ, vienlaikus uzdodot atbildīgajām ministrijām un citām iesaistītajām institūcijām līdz 2025. gada 1. martam informēt par paveikto un plānoto.  [3:  Saskaņā ar Bērnu tiesību aizsardzības likuma 65.2 panta 3. punktā tiesībsargam noteikto kompetenci sniegt priekšlikumus, kas veicina bērna tiesību ievērošanu.] 

Vienlaikus Valdības rīcības plānā5 ietverts uzdevums paplašināt atkarību profilakses, tai skaitā sociālās rehabilitācijas, un atbalsta pasākumu klāstu un pieejamību personām, kurām ir augstāks atkarību risks un līdzatkarīgām personām, kā arī nodrošināt narkoloģiskās ārstēšanas pieejamību personām, kas cieš no atkarībām.
Papildus Labklājības ministrijas virzītajā informatīvā ziņojuma projektā “Par demogrāfiskās politikas attīstību” (TA Nr. TAP portālā 24-TA-2661)[footnoteRef:4] ir norādīts uz nepieciešamību nepilngadīgiem ar psihiskiem un uzvedības traucējumiem psihoaktīvo vielu lietošanas dēļ nodrošināt pēctecīgu sabiedrībā balstītu koordinētu pakalpojumu pēc stacionārās palīdzības saņemšanas. Nodrošinot šādu pakalpojumu nepilngadīgajiem ar psihiskiem un uzvedības traucējumiem psihoaktīvo vielu lietošanas dēļ nākotnē tiks veicināta viņu sekmīga integrācija sabiedrībā un nodrošinātas iespējas viņiem veidot ģimeni un radīt pēcnācējus. [4:  https://tapportals.mk.gov.lv/legal_acts/e6f4fe32-1aaa-42ae-a9dd-4bfcc7ae1587] 

Atkarību profilakse vērsta uz mēģinājumu atturēt no atkarību izraisošu vielu lietošanas pamēģināšanas un uzsākšanas, tādējādi mazinot atkarības sindroma izveidošanās risku.  Atkarības sindroms ir biopsihosociāli traucējumi, kas nosaka indivīda bioloģisko, psihisko un sociālo funkcionēšanu[footnoteRef:5], tādējādi tās ārstēšanai jābūt kompleksai un multidisciplinārai, iesaistot dažādas ārstniecības personas un atbalsta personas. Savukārt atkarību profilaksei jābūt īstenotai kompleksi, nodrošinot dažādu jomu – sociālo, veselības, izglītības, iekšlietu, nodarbinātības un jaunatnes sektoru – koordinētu rīcību, lai nodrošinātu mērķa grupām (indivīda, pašvaldības vai valsts līmenī) atbilstošas aktivitātes, kuru mērķis ir mainīt kultūras, sociālo, fizisko un ekonomisko vidi, kā arī sniegt zināšanas un prasmes, lai samazinātu vēlmi un iespēju lietot atkarību izraisošās vielas. Šis informatīvais ziņojums pamatā aptver pasākumus, kas ir attiecināmi uz sekundāro profilaksi[footnoteRef:6], tādējādi paredzot pilnveidot pakalpojumu pieejamību nepilngadīgiem ar vidēji smagiem vai smagiem  psihiskiem un uzvedības traucējumiem psihoaktīvo vielu lietošanas dēļ. Taču vienlaikus ir būtiski turpināt arī pasākumus, kas nodrošina primāro profilaksi, lai sniegtu nepieciešamo atbalstu un ieviestu pasākumus nepilngadīgajiem, kuri ir lietojuši psihoaktīvās vielas, bet kuriem vēl nav izveidojušies vidēji smagi vai smagi psihiski un uzvedības traucējumi psihoaktīvo vielu lietošanas dēļ. [5:  https://www.talakizglitiba.lv/sites/default/files/2020-01/86_Atkaribas%20indentificesana%20unisa_intervence.pdf ]  [6:  Primārās profilakses mērķis ir novērst alkohola un citu vielu lietošanas cēloņus, lai pasargātu cilvēkus no atkarības veidošanās. Sekundārā profilakse ir vērsta uz cilvēkiem, kuri jau lieto alkoholu un/vai citas vielas un kuriem ir risks veselībai un dzīvībai šo vielu lietošanas dēļ, lai atturētu vai mazinātu šo vielu lietošanu, mazinot vielu lietošanu veicinošo faktoru ietekmi. Terciārā profilakse ir vērsta uz to, lai mazinātu jau vielu lietošanas rezultātā radušās problēmas un kaitējumu veselībai, proti, kaitējuma mazināšanas pasākumi.] 

Ministru kabinets 2022. gada 25. oktobrī apstiprinājis Veselības ministrijas izstrādāto Profilakses pasākumu un veselības aprūpes pakalpojumu uzlabošanas plānu alkoholisko dzērienu un narkotisko vielu lietošanas izplatības mazināšanas jomā 2023. – 2025. gadam[footnoteRef:7]. Sadarbībā ar ārstniecības personām, sociālās jomas un citiem ekspertiem, tika identificēti konkrēti pasākumi un to veikšanai nepieciešamie resursi – 11,1 milj. euro trīs gadu periodā. Minētais pasākumu plāns paredz kompleksus pasākumus atkarību sindroma izplatības mazināšanai, kas skar arī citu nozaru ministriju atbildības sfēru. Tādējādi viens no plāna uzdevumiem bija attīstīt starpsektoru sadarbību atkarību izraisošo vielu lietošanas mazināšanā, tai skaitā, lai nodrošinātu veselības aprūpes, sociālās rehabilitācijas un citu pakalpojumu pēctecību un novērstu pārrāvumus pakalpojumu pieejamībā. Vienlaikus minētā plānā iekļautiem pasākumiem, kas paredzēja pilnveidot un attīstīt pakalpojumus nepilngadīgiem ar psihiskiem un uzvedības traucējumiem psihoaktīvo vielu lietošanas dēļ, netika piešķirts papildus nepieciešamais valsts budžeta finansējums plānoto pasākumu realizācijai. [7:  Ministru kabineta 2022. gada 25. oktobra rīkojums Nr. 773 "Par Profilakses pasākumu un veselības aprūpes pakalpojumu uzlabošanas plānu alkoholisko dzērienu un narkotisko vielu lietošanas izplatības mazināšanas jomā 2023. – 2025. gadam". Pieejams: https://likumi.lv/ta/id/336736] 

Šī informatīvā ziņojuma mērķis ir sniegt Ministru kabinetam informāciju par izvērtējumu, kas veikts attiecībā uz esošo ārstniecības un atbalsta sistēmu nepilngadīgajiem ar psihiskiem un uzvedības traucējumiem psihoaktīvo vielu lietošanas dēļ, kā arī par tajā konstatētajiem izaicinājumiem. Vienlaikus informatīvajā ziņojumā ir iekļauti Veselības ministrijas izveidotās ekspertu darba grupas[footnoteRef:8] sagatavotie risinājumi nepārtrauktas narkoloģiskās palīdzības nodrošināšanai – sākot no akūtās ārstēšanas stacionārā līdz nepilngadīgā reintegrācijai sabiedrībā. Informatīvajā ziņojumā sniegts arī izvērtējums par šī risinājuma ieviešanai nepieciešamo papildu finansējumu, lai palīdzība tiktu nodrošināta nekavējoties, tostarp arī gadījumos, kad ir nepieciešama obligātā narkoloģiskā ārstēšana nemotivētiem nepilngadīgajiem ar vidēji smagiem un smagiem psihiskiem un uzvedības traucējumiem psihoaktīvo vielu lietošanas rezultātā. Tādējādi informatīvajā ziņojumā tiek sniegta informācija par jauna valsts apmaksāta integrētā pakalpojuma nodrošināšanas un organizēšanas kārtību, sākotnēji plānotos jaunos pakalpojumus uzsākot pilotprojekta veidā, veidojot uz nepilngadīgajiem ar vidēji smagiem un smagiem psihiskiem un uzvedības traucējumiem psihoaktīvo vielu lietošanas dēļ centrētu aprūpi gan veselības, gan sociālajā jomā. [8:  Ar Veselības ministrijas 2024. gada 23. augusta rīkojumu Nr. 01-01.1/139 “Par darba grupas atkarību izplatības mazināšanas pilnveidošanai izveidi”, izveidota starpinstitūciju darba grupa operatīvu jautājumu nepilngadīgo atkarību mazināšanas jomā risināšanai un iepriekšminētās darba grupas ekspertu apakšgrupa.] 

2. [bookmark: _Toc188540364][bookmark: _Toc193363242]Esošā situācija un statistika
Situāciju saistībā ar nepilngadīgo atkarību izraisošu vielu lietošanas problēmām 2024. gadā aktualizēja VSIA "Bērnu klīniskā universitātes slimnīca" (turpmāk – BKUS), norādot, ka pieaug to nepilngadīgo skaits, kuri nonāk slimnīcā ar  psihiskiem un uzvedības traucējumiem psihoaktīvo vielu lietošanas dēļ, kas radījušas smagas sekas veselībai. Saskaņā ar BKUS sniegtajiem datiem, 2023. gadā slimnīcā nepilngadīgie narkotisko vielu reibumā nogādāti 146 reizes un 17 gadījumos no viņiem tika stacionēti, turpretī 2024. gadā – 181 reizes vērsušies slimnīcas neatliekamās palīdzības nodaļā pēc palīdzības un 43 gadījumos ir stacionēti. Vienlaikus, nepilngadīgajiem alkohola reibumā 2023. gadā palīdzība sniegta 228 reizes, tostarp 11 gadījumos tie tika stacionēti, bet 2024. gadā –- 273, t.sk. 18 stacionēti.
Kā liecina BKUS dati, līdz šim lielākā daļa nepilngadīgo, kuri nonākuši ārstu redzes lokā atkarību izraisošo vielu ietekmē ar psihiskiem un uzvedības traucējumiem psihoaktīvo vielu lietošanas dēļ, pēc neatliekamās palīdzības saņemšanas tika izrakstīti no stacionāra un iespējams nesaņēma turpmāko nepieciešamo palīdzību vai pat pazuda no pakalpojuma sniedzēju redzesloka. Vienlaikus nepilngadīgie ar psihiskiem un uzvedības traucējumiem psihoaktīvo vielu lietošanas dēļ, nesaņemot atbilstošu palīdzību un ārstēšanu, atkārtoti nokļūst ārstniecības iestādēs atkarību izraisošo vielu ietekmē jau nopietnu apdraudējumu veselībai vai dzīvībai. Šī situācija apliecina, ka narkologa, psihiatra, internista u.c. speciālistu sniegtajiem veselības aprūpes pakalpojumiem būtu jāiet roku rokā ar psiholoģisko atbalstu un konsultēšanu, psihoterapiju, kā arī sociālo rehabilitāciju un sociālo reintegrāciju, lai nepilngadīgais varētu uzsākt no psihoaktīvajām vielām brīvu dzīvi un neatsāktu vielu lietošanu. Tāpēc būtiska nozīme ir arī pakalpojumiem, kas nepilngadīgajam tiek sniegti pēc ārstēšanās, jo nereti, atgriežoties atpakaļ savā vidē, nerisinot atkarību izraisītas problēmas, nepilngadīgais atkārtoti atsāk lietot atkarību izraisošas vielas.
Vienlaicīgi Neatliekamās medicīniskās palīdzības dienesta (turpmāk – NMPD) dati liecina, ka kopš 2013. gada pieaudzis narkotiku letālas pārdozēšanas gadījumu skaits gan pieaugušo, gan nepilngadīgo vidū. Proti, 2013. gadā reģistrēti 2 gadījumi pieaugušajiem, bet 2023. gadā kopumā reģistrēti 12 letāli gadījumi un 4 no tiem bijuši nepilngadīgie vecuma grupā no 15 līdz 18 gadiem. 
Pēc Slimību profilakses un kontroles centra (turpmāk – SPKC) datiem 2022. gadā gan stacionāro, gan ambulatoro medicīnisko palīdzību narkotisko, psihotropo un toksisko vielu intoksikācijas dēļ saņēma 301 nepilngadīgo (84 uz 100 000 iedzīvotājiem vecuma grupā no 0 līdz 17 gadiem), proti, 99 nepilngadīgie vecuma grupā no 10 līdz 14 gadiem un 267 – vecumā no 14 līdz 17 gadiem. Salīdzinot situāciju 10 gadu periodā, var secināt, ka nav notikušas ievērojamas izmaiņas, piemēram, 2013. gadā medicīnisko palīdzību atkarības vielu intoksikācijas dēļ saņēma 366 nepilngadīgo (102 uz 100 000 nepilngadīgo), 2019. gadā – 543 nepilngadīgo (151 uz 100 000 nepilngadīgo) un 2021.gadā 347 nepilngadīgo (97 uz 100 000 nepilngadīgo). Kā liecina SPKC dati šo nepilngadīgo vidū apmēram 40% ir meiteņu.

 
1. attēls. Gada laikā ārstēto nepilngadīgo skaits ar atkarību izraisošu vielu lietošanas traucējumiem (t. sk. kaitējoša, pārmērīga lietošana un atkarības sindroms)[footnoteRef:9] [9:  Veselības statistikas datubāze. Pieejams: https://statistika.spkc.gov.lv:443/sq/6522c577-3591-4261-8c97-08313512c0e4] 


 Par atkarību izraisošu vielu lietošanas paradumiem un tendencēm skolēnu vidū liecina Eiropas skolu aptaujas projekta pētījums par alkoholu un citām atkarību izraisošām vielām (turpmāk – ESPAD[footnoteRef:10]). 2024.  gadā pētījuma ietvaros analizētas 3142 aptaujāto 15 līdz 16 gadus vecu skolēnu pašaizpildes anketas. ESPAD 2024.  gada dati liecina par narkotiku lietošanas izplatības samazināšanos skolēnu vidū - to skolēnu skaits, kuri kaut reizi dzīvē ir pamēģinājuši narkotikas, Latvijā ir 17%. Neskatoties uz novēroto rādītāja samazinājumu par 10 procentpunktiem, salīdzinot ar 2019. gadu, rādītājs joprojām saglabājas nedaudz augstāks par ESPAD dalībvalstu vidējo rādītāju (14%). Marihuāna ir visbiežāk lietotā narkotiskā viela skolēnu vidū, kuras lietošanas izplatības rādītāji uzrāda samazināšanos, salīdzinot ar 2019. gadu. Dzīves laikā to lietojuši 16% skolēnu, savukārt pēdējo 30 dienu laikā - 4,4%. Latvijas un ESPAD dalībvalstu vidējie dati rāda, ka, ja skolēns ir pamēģinājis marihuānu, tad nedaudz biežāk tas ir noticis trīs vai vairāk reižu, nevis 1-2 reizes, t.i., Latvijā 6,3% skolēnu ir pamēģinājuši marihuānu 1 līdz 2 reizes un 9,3% – trīs un vairāk reizes. ESPAD vidēji šie rādītāji ir attiecīgi 4,4% un 6,9%. Jebkuras citas narkotikas, izņemot marihuānu, dzīves laikā lietojuši 5,5% skolēnu. Kā citas dzīves laikā biežāk lietotās nelegālās narkotikas ir LSD vai citi halucinogēni (3,1%),  kokaīns (2,5%), ekstazī (2,8%) un amfetamīns (2,4%). ESPAD 2024. gada dati liecina, ka Latvijā ir samazinājies rādītājs attiecībā uz to skolēnu īpatsvaru, kuri apreibināšanās nolūkā lietojuši jaunās psihoaktīvās vielas, kā arī rādītājs ir izlīdzinājies ar ESPAD dalībvalstu vidējo rādītāju - Latvijā jaunās psihoaktīvās vielas dzīves laikā lietojuši 2,9% skolēnu, savukārt ESPAD dalībvalstīs vidēji - 2,8%.  [10:  Data visualisation tool - ESPAD Data portal] 

ESPAD dati sniedz informāciju arī par alkohola lietošanas paradumu tendencēm. 2024.  gada dati liecina, ka 78% aptaujāto skolēnu vismaz reizi dzīves laikā ir pamēģinājuši alkoholu un šis rādītājs, pretēji 2019. gadam, vairs nav viens no augstākajiem visu ESPAD dalībvalstu vidū.  Aptaujas dati liecina, ka turpina samazināties rādītājs attiecībā uz piedzeršanos. 2024. gadā piedzeršanos savas dzīves laikā atzīmē 30% skolēnu, rādītājam esot līdzīgam ESPAD dalībvalstu vidējam rādītājam – 33%. Pārējās Baltijas valstis uzrāda līdzīgu rādītāju - Igaunijā tas ir 30%, bet Lietuvā - 26%.
3. [bookmark: _Toc188540365][bookmark: _Toc193363243][bookmark: _Hlk184042163]Esošās situācijas raksturojums pakalpojumu nodrošinājumā nepilngadīgajiem ar atkarību izraisošu vielu lietošanas traucējumiem
Atkarības sindroms ir vielu lietošanas traucējumi, kas skar cilvēka smadzeņu darbību un maina uzvedību, izraisot nespēju kontrolēt vielu lietošanas uzvedību. Atkarības sindroms ne tikai negatīvi ietekmē paša atkarīgā veselību, bet arī tuviniekus un sabiedrību kopumā. Atkarības sindroms ir saistīta ne tikai  ar atkarīgā cilvēka  fizisko un psihisko veselību, bet arī ar sociālo vidi. Tādēļ cilvēka atkarības sindroma tieksmju mazināšanai jābūt kompleksam pasākumu kopumam, kas nav tikai veselības nozares pārziņā, bet te ir milzīga nozīme sociālajiem pakalpojumiem un atbalstam, kas ir gan Labklājības ministrijas, gan pašvaldību pārziņā. 
Šobrīd ar nepilngadīgajiem, kuriem ir psihiski un uzvedības traucējumi psihoaktīvo vielu lietošanas dēļ pamatā saskaras veselības sektors, sociālais sektors, pašvaldību iestādes un tiesībsargājošās iestādes, t. sk. pašvaldības policija un pašvaldību administratīvās komisijas, jo primārā profilakse un atturēšana no vielu lietošanas uzsākšanas nav bijusi pietiekami efektīva. Vienlaikus nav nodrošināti pietiekami pasākumi vielu pieejamības mazināšanai jeb tā saucamā vides profilakse.

2. attēls. Nepārtraukta pieeja atkarību izraisošu vielu lietošanas gadījumā

Visbiežāk veselības sektora redzeslokā pārsvarā nonāk nepilngadīgie ar vidēji smagiem un smagiem psihiskiem un uzvedības traucējumiem psihoaktīvo vielu lietošanas dēļ, traumām vai dzīvībai bīstamu stāvokli, ko izraisījusi atkarību izraisošu vielu lietošana, ar NMPD, Valsts vai pašvaldības policiju, vai nepilngadīgā pārstāvjiem u.c. ceļā tikuši nogādāti stacionārā, piemēram, BKUS Neatliekamās medicīnas centrā (turpmāk – NMC). BKUS NMC sniedz veselības aprūpes pakalpojumus nepilngadīgajiem ar akūtu atkarību izraisošu vielu intoksikāciju atbilstoši viņu veselības stāvoklim.
BKUS NMC tiek veikta intoksikācijas ārstēšana un atkarību izraisošu vielu abstinences ārstēšana. Nepilngadīgā atrašanās BKUS NMC var ilgt līdz 24 stundām.  Kā liecina līdzšinējā pieredze nereti šie nepilngadīgie pēc akūtās medicīniskās palīdzības saņemšanas slimnīcā tikuši izrakstīti no slimnīcas un turpmāku narkoloģisko palīdzību nav saņēmuši pašu vai vecāku motivācijas trūkuma dēļ, kā arī  tādēļ, ka nebija pieejams atbilstošs pakalpojums. Vienlaicīgi arī jāņem vērā, ka ārstniecības iestādei nav tiesību ierobežot nepilngadīgā tiesības un aizturēt nepilngadīgo ārstniecības iestādē turpmākai narkoloģiskai ārstēšanai pret paša vai viņa pārstāvju gribu.

3. attēls. Esošo pakalpojumu kartējums

Narkoloģiskos ambulatoros pakalpojumus gan nepilngadīgie, gan pieaugušie Latvijā var saņemt vēršoties pie narkologa pēc savas iniciatīvas bez ģimenes ārsta vai speciālista nosūtījuma.  Tomēr nav vienota pacienta ceļa kā nepilngadīgie pie šiem pakalpojumiem nokļūst. Kā arī šobrīd nav pieejams pietiekams multidisciplinārs ambulatoro pakalpojumu klāsts. Minētais narkologa ambulatorais pakalpojums paredz atsevišķas vai pat vienreizējas konsultācijas bez konkrēta metodiska darba konkrētā nepilngadīgā problēmu risināšanai, tādēļ ir nepieciešamas multiprofesionālas speciālistu komandas, kas sniegtu pierādījumos balstītus pakalpojumus, t.sk. ambulatorajā sektorā, tai skaitā mērķtiecīgi strādājot ar nepilngadīgajiem grupās.
Vienīgā stacionārā nepilngadīgo motivācijas programma (turpmāk – motivācijas programma) tiek nodrošināta VSIA “Slimnīca “Ģintermuiža””. Programmā vienlaikus pakalpojumu var saņemt 5 – 6 nepilngadīgie un programmas garums  līdz vienam mēnesim. Attiecīgi ir ierobežots nepilngadīgo skaits, kas minēto programmu var iziet gada ietvarā un šobrīd nav paredzēts nodrošināt programmu, ja nepilngadīgajam objektīvu iemeslu dēļ nepieciešams ilgāk par vienu mēnesi.  Šī programma ir orientēta uz nepilngadīgā motivēšanu, veicinot sevis apzināšanos, problēmas un to risināšanas iespējas, pilnveidojot sociālās kompetences un izpratni par veselīgu dzīvesveidu, veicinot uzvedības izmaiņas un nostiprinot sociāli pieņemamu uzvedību, attīstot spēju atbildēt par savu darbību un tās rezultātiem. Šīs programmas laikā grupu terapijas ietvaros nepilngadīgais analizē savu atkarību izraisošu vielu lietošanas pieredzi, mācās apzināt šo vielu lietošanas negatīvās sekas, kritiski izvērtēt savu uzvedību un mācās mainīt savu attieksmi. Papildus šī programma paredz arī konsultācijas ar nepilngadīgā vecākiem vai aizbildņiem. 2024. gadā pakalpojumu saņēmuši 57 nepilngadīgie. 
Motivācijas programmu īsteno multiprofesionāla komanda, kuras sastāvā ietilpst: 
programmas vadītājs – narkologs/bērnu psihiatrs – veic pacientu  apskati, diagnostiku, dinamisku novērošanu, personības psihokorekciju, nepieciešamības gadījumā koordinē medikamentozo terapiju, sniedz rekomendācijas turpmākajam atveseļošanās procesam;
programmas  koordinators – veic programmas procesa un pacientu plūsmas plānošanu, pacienta interešu pārstāvēšanu atveseļošanās procesā, sadarbību ar atbildīgajām institūcijām un nepilngadīgo pārstāvjiem, izglītojošu, kultūras un izklaidējošu pasākumu organizēšanu ārpus slimnīcas, nodrošina tiesību aizsardzību;
psihologs – veic psiholoģisko novērtēšanu, konsultēšanu un nodarbību vadīšanu, pamatuzdevums – apgūt jūtu apzināšanu, atpazīt jūtas un  emocijas, nosaukt tās vārdā;
funkcionālie speciālisti (mākslas terapeits, fizioterapeits, ergoterapeits) – pacienta fiziskās, psiholoģiskās un sociālās uzvedības stāvokļa novērtējums un analīze, rekomendācijas rehabilitācijai,  mākslas terapijas sesijas kognitīvo, emocionālo un sociālo funkciju atveseļošanai;
sporta instruktors – fiziskās un sporta aktivitātes, trenažieru un fitnesa zāle;
atkarību profilakses speciālisti – izglītošana, konsultēšana, motivējošo nodarbību vadīšana izpratnei par slimību, riska un aizsargājošiem faktoriem, attiecīgā vecumposma uzdevumu izpildei;
medicīnas māsa – medikamentu izdale, sanitāri-epidemioloģisko prasību kontrole, ārsta norādījumu izpilde – konsultantu pieteikšana u.tml.;
saimniecības māsa (pārzinis) – inventāra nodrošinājuma uzraudzība, sagāde;
mentori – diennakts dežūrpersonāls, ikdienas padomdevēji sadzīvē, pārrauga, atbalsta, motivē, kontrolē;
pedagogi – nodrošina izglītības pārvalde.
Minētais multidisciplināras speciālistu komandas sastāvs ir minimums, kas nepieciešams, lai šo programmu varētu īstenot atbilstošā kvalitātē, pamatojoties uz medicīnisko tehnoloģiju. Papildus minētajam jāņem vērā, ka motivācijas programma VSIA “Slimnīca “Ģintermuiža”” ilgst līdz 2 mēnesim un tā tiek nodrošināta stacionārā, un pēc tam nepieciešams nodrošināt atbalsta turpinājumu, lai nepilngadīgais varētu integrēties sabiedrībā. Proti, jābūt pieejamai pēctecīgai sociālās rehabilitācijas programmai atbilstoši nepilngadīgā vajadzībām, tai skaitā, paredzot iespēju mainīt dzīves vidi, nodrošinot atbilstošus izglītības pakalpojumus un sociālo problēmu risinājumu, vienlaicīgi nodrošinot arī citus pakalpojumus, lai mazinātu riskus atgriezties pie atkarību izraisošu vielu lietošanas. Vienlaikus šobrīd šāds pēctecīgs sociālās rehabilitācijas pakalpojums nepilngadīgiem ar psihiskiem un uzvedības traucējumiem psihoaktīvo vielu lietošanas dēļ un īpaši tiem, kuriem  jau ir vidēji smagi vai smagi traucējumi, nav pieejams. 
Lai palīdzētu nepilngadīgajam un viņa pārstāvjiem iziet caur attiecīgajiem atbalsta pakalpojumu posmiem ir nepieciešama atbalsta persona/mentors, kura orientējas konkrētam nepilngadīgajam piemērotāko pakalpojumu klāstā un var sniegt palīdzību – pieteikties pakalpojumu saņemšanai, atgādināt un sekot līdzi, lai pakalpojumi tiktu saņemti. Vienlaikus šobrīd šāda mentora pieejamība nepilngadīgajiem ar psihiskiem un uzvedības traucējumiem psihoaktīvo vielu lietošanas dēļ un tiem, kuriem jau ir vidēji smagi vai smagi traucējumi ir ierobežota.
Vienlaikus, izvērtējot esošos pakalpojumus, konstatēts, ka nav skaidra pacienta ceļa kā nepilngadīgais nonāk minētajā motivācijas programmā. Šo pakalpojumu nepilngadīgais var saņemt ar narkologa nosūtījumu vai bāriņtiesas lēmumu. Tomēr jāņem vērā, ka šobrīd narkologiem nav konkrētu kritēriju, kādos gadījumos nepilngadīgajam būtu rekomendējama dalība minētajā motivācijas programmā. Spēkā esošais tiesiskais regulējums nosaka, ka situācijā, ja ārsts uzskata, ka nepilngadīga pacienta interesēs nepieciešams nekavējoties uzsākt ārstniecību, bet šā pacienta pārstāvis atsakās dot savu piekrišanu vai pārstāvji nespēj vienoties par ārstniecības uzsākšanu, vai ārstam nav zināma nepilngadīgā pacienta pārstāvju atrašanās vieta, lēmumu par ārstniecības uzsākšanu pieņem ārstu konsīlijs. Ārstu konsilijs triju darbdienu laikā par pieņemto lēmumu informē bāriņtiesu pēc šajā pantā noteiktās piekritības. Savukārt Bāriņtiesu likumā ir noteikts, ka lēmumu par nepilngadīgā obligāto narkoloģisko ārstēšanu bāriņtiesa pieņem vien steidzamos un neatliekamos gadījumos – to pieņemot vienpersoniski un pēc 15 dienām pārskatot koleģiāli bāriņtiesas sēdē. Secināms, ka iepriekš minētais lēmums tiek pieņemts vien tad, ja ir saņemta informācija no ārsta par nepieciešamību nekavējoties uzsākt nepilngadīgā ārstniecību. Papildus arī jāņem vērā, ka bāriņtiesa nevar pieņemt lēmumus par nepilngadīgā brīvības ierobežošanu, lai nepilngadīgo pret paša vai viņa pārstāvju gribu aizturētu ārstniecības iestādē. Šādu lēmumu var pieņemt tikai tiesa, līdzīgi, kā tas šobrīd notiek psihiatrijas praksē, lemjot par psihiatrisko ārstēšanu bez pacienta piekrišanas.
Atbilstošas narkoloģiskās palīdzības nodrošināšanu nepilngadīgajiem ar psihiskiem un uzvedības traucējumiem psihoaktīvo vielu lietošanas dēļ ierobežo arī atbilstošas farmakoterapijas pieejamība. Nepilngadīgajiem atbilstošas zāles opioīdu aizvietojošai terapijai ir buprenorfīns, kas šobrīd nav valsts apmaksāts, un nav izveidota sistēma šo zāļu izmantošanai nepilngadīgajiem ar psihiskiem un uzvedības traucējumiem psihoaktīvo vielu lietošanas dēļ ne stacionārā, ne ambulatori. Buprenorfīns ir nozīmīgs, lai veicinātu nepilngadīgo motivāciju ārstēšanai, nonākot motivācijas programmā, kā arī tam ir nozīme, kā papildus līdzeklim sociālās iekļaušanās veicināšanai pēc stacionārās ārstēšanas posma. Kā liecina SPKC dati, gada laikā tiek atklāti atsevišķi, reizēm pat neviens opioīdu lietošanas gadījums nepilngadīgo vidū, tādēļ prognozējam, ka no 2026. gada II pusgada vajadzība pēc šādas ārstēšanas varētu būt 2 nepilngadīgajiem, bet perspektīvā tā varētu palielināties līdz 4  nepilngadīgajiem viena gada ietvaros. Šobrīd Latvijā ir pieejama tikai īslaicīgas darbības tablešu forma, bet, attīstot buprenorfīna ārstēšanas pieejamību, plānots pakāpeniski Latvijas tirgū ieviest arī ilgstošas darbības zāļu formas.
Lai nodrošinātu konsultatīvo un psiholoģisko atbalstu personām, kurām ir atkarību problēmas, no 2024. gada 7. maija SPKC uztur konsultatīvo tālruni (67037333) personām ar atkarībām. Iepriekš šis tālrunis bija paredzēts tikai konsultatīvajam atbalstam personām, kuras vēlas atmest smēķēšanu. Minētajam telefonam nav vecuma ierobežojuma. Konsultatīvā atkarību atbalsta telefona darbība šobrīd tiek nodrošināta darba dienās no plkst. 9.00 līdz 18.00. Zvanot uz minēto atbalsta telefonu, personas var saņemt informāciju par pieejamiem un situācijai atbilstošākiem pakalpojumiem (t.sk. ārstēšanās iespējām), anonīmu, psiholoģisku palīdzību, konsultācijas un psihoemocionālo atbalstu, t.sk. krīzes situācijās, smēķēšanas, nikotīna atkarības, alkohola, narkotisko vielu, azartspēļu u.c. problēmu risināšanai. 
Papildus minētajiem Veselības ministrijas finansētiem pakalpojumiem Labklājības ministrija apmaksā atkarības sindroma risku mazināšanas programmu nepilngadīgajiem, kuru īsteno SIA “Bērnu un pusaudžu resursu centrs” (turpmāk – Pusaudžu resursu centrs). Programmas ietvarā pusaudzis saņem regulāru psihosociālu (psihologa un sociālā darbinieka) atbalstu, sadarbojoties ar mentoriem, kā arī pēc vajadzības tiek piesaistīti atbilstoši speciālisti (narkologs, bērnu psihiatrs, uztura speciālists, mākslas terapeiti, kognitīvās terapijas speciālisti u.c.), veidojot multidisciplināras komandas darbu. Šajā programmā pakalpojumu var saņemt nepilngadīgie, kuriem ir atkarības no viedierīcēm, sociālajiem medijiem un video spēlēm, alkohola atkarība sindroms un smēķēšanas atkarība. 
Programma ir veidota kā uz pierādījumiem balstīts pakalpojums, ar mērķi savlaicīgi sniegt palīdzību un atbalstu, lai novērstu turpmāku atkarību un citu veselības, kā arī sociālo problēmu veidošanos, nodrošinot starpdisciplināra speciālistu komandu – mentoru, sociālo darbinieku, narkologu, pusaudžu psihologu, psihoterapijas speciālistu, psihiatru un atbalsta speciālistus – uztura speciālistu, fizioterapeitu. Programmā sniegtais atbalsts ietver diagnostiku, terapiju, darbu ar ģimeni un izglītošanu. Katram klientam tiek veikta izvērtēšana un izstrādāts individuāls terapijas plāns, savukārt pārējie rehabilitācijā iekļautie pasākumi tiek pielāgoti atbilstoši izstrādātajam plānam – motivējošā intervija, psihologa konsultācijas, vecāku/aizbildņu/audžuģimeņu psihoterapija, grupu darbs gan vecākiem, gan jauniešiem, individuālās korekcijas – kognitīvi biheiviorālā terapija (KBT), mākslas terapija, sporta nodarbības un citi pasākumi. Pusaudžu resursu centrā ir pieejamas arī konsultācijas vecākiem/aizbildņiem/audžuģimenēm, kuru bērnam ir uzvedības vai atkarību problēmas, vai arī nepieciešama konsultācija saistībā ar novērotām izmaiņām bērna uzvedībā.
Šobrīd minēto pakalpojumu gadā vidēji saņem 330 nepilngadīgo – pakalpojumu saņēmušo nepilngadīgo skaits ir būtiski atkarīgs no pieejamā finansējuma.
Tā kā augstākminētā programma ir vairāk piemērota nepilngadīgajiem ar atsevišķām atkarības vielu lietošanas epizodēm un nelielām kopējām grūtībām, kopš 2023. gada Pusaudžu resursu centrs sadarbībā ar Labklājības ministriju sniedz vēl vienu pakalpojumu augsta riska pusaudžiem ar kompleksām grūtībām – dialektiski biheiviorālās terapijas (DBT) programmu. Šī programma ir piemērota arī mazāk motivētiem nepilngadīgajiem. Vidēji gadā pakalpojumu saņem 60 – 100 nepilngadīgo.
Esošie Pusaudžu resursu centra pakalpojumi ir nozīmīgs valsts resurss, kas palīdz nepilngadīgajiem un viņu ģimenēm nenonākt līdz stacionārā risināmām atkarību problēmām. Vienlaikus tas ir resurss, kas var atbalstīt nepilngadīgos, kuri būs saņēmuši plānotos ārstniecības un sociālās rehabilitācijas pakalpojumus pilotprojektā iesaistītajās ārstniecības iestādēs, lai turpinātu nepilngadīgo atbalstīšanu un reintegrēšanu, kā arī sniegtu atbalstu viņu ģimenēm. Lai gan Pusaudžu resursu centrs nodrošina savus pakalpojumus 9 pilsētās 11 filiālēs, filiāļu pārklājums nav pietiekošs, lai pilnvērtīgi atbalstītu visus nepilngadīgos, tāpēc ir nepieciešams turpināt jaunu filiāļu attīstību un palielināt pakalpojuma pieejamību jau esošajās filiālēs, lai visi nepilngadīgie sev nepieciešamo atbalstu varētu saņemt nekavējoties. Tomēr arī šie esošie pakalpojumi ne vienmēr ir piemēroti visiem nepilngadīgajiem   ar psihiskiem un uzvedības traucējumiem psihoaktīvo vielu lietošanas dēļ, īpaši tiem nepilngadīgajiem, kuriem jau ir izveidojušies vidēji smagi vai smagi psihiskie un uzvedības traucējumi psihoaktīvo vielu lietošanas dēļ, kuriem nav ģimenes vai citu pārstāvju atbalsta turpināt saņemt pakalpojumu.
Vienlaikus arī Rīgas valstspilsētas pašvaldība kopš 2017. gada sniedz būtisku atbalstu nepilngadīgajiem ar multiplām sociālām problēmām un viņu ģimenes locekļiem, t.sk., ar socializācijas grūtībām, uzvedības traucējumiem, atkarību vielu lietošanas riskiem u.tml., piedāvājot dažādus sociālos pakalpojumus un sociālās rehabilitācijas programmas. Minētās programmas un pakalpojumi tiek nodrošināti Rīgas valstspilsētas pašvaldībai pieejamā finansējuma ietvarā. Ņemot vērā, ka minētie pakalpojumi jau šobrīd tiek nodrošināti un ir pieejami, Rīgas valstspilsētas pašvaldība plāno tos turpināt sniegt, izmantojot pakalpojumu sniedzējus, kas jau ir izvēlēti, ņemot vērā likumdošanā noteiktos nosacījumus par publiskajiem iepirkumiem.
Pakalpojumu piešķiršanas periodā galvenā uzmanība tiek pievērsta šādiem aspektiem – nepilngadīgā vajadzību un ģimenes resursu izvērtējumam, problemātikas noteikšanai, specifisko mērķu identificēšanai, kas tiek modificēti atkarībā no nepilngadīgā vajadzībām un iepriekš veiktajiem citu speciālistu izvērtējumiem un/vai sniegtajām rekomendācijām, tādējādi nodrošinot katram nepilngadīgajam gan individuālu pieeju, t.sk., saprotot vai nepilngadīgajam ir atbilstošāks pakalpojums grupā  vai individuāls darbs, gan  ģimenes kā sistēmas vajadzību un resursu stiprināšanu (caur ģimeni centrēta prakse).
Pakalpojumi, kurus finansē Rīgas valstspilsētas pašvaldība:
sociālā darba pakalpojums ģimenēm ar nepilngadīgajiem, kas paredz sociālā darbinieka atbalstu vecākiem, aizbildņiem un nepilngadīgajiem. Šis pakalpojums ietver kopīgu ģimenes situācijas analīzi, ģimenes un bērna vai jaunieša individuālo resursu un vajadzību apzināšanu, situācijai atbilstošāko risinājumu piedāvājumu (piemēram, piedāvājums saņemt konkrētus pakalpojumus dzīvesvietā vai institūcijā, informāciju par konkrētā pakalpojuma pieejamību un saņemšanas organizēšanu). Šis pakalpojums var tikt piemērots arī ģimenēm, kurās ir nepilngadīgais ar atkarību sindromu vai arī institūcijām, kurās ir šādi nepilngadīgie. Šo pakalpojumu ģimene var saņemt vēršoties pie sociālā darbinieka dzīvesvietai tuvākajā Rīgas Sociālā dienesta Ģimenes atbalsta centrā.
individuālas sociālās rehabilitācijas programmas pusaudžiem, kas ievietoti audžuģimenēs, ir paredzēta pusaudžiem un jauniešiem vecumā no 12 gadiem, kuri nevar augt bioloģiskajā ģimenē un kuriem nepieciešams nodrošināt ārpusģimenes aprūpi ģimeniskā vidē (audžuģimenē). Šī programma pusaudžiem un jauniešiem, kuri ievietoti audžuģimenē un kuriem konstatēta riska uzvedība, nodrošina atbalstu sociālās funkcionēšanas uzlabošanai (tas ir atbalsts izglītības ieguvē, interešu, hobiju attīstībā, veselības uzlabošanā, socializēšanās prasmēs, atkarību riska mazināšanā utml.) un sniedz arī atbalstu audžuģimenei. Pakalpojuma sniegšanā ir iesaistīti ārpus ģimenes atbalsta centri, sociālie darbinieki, citi speciālisti atbilstoši pusaudža vai jaunieša vajadzībām. Pakalpojums paredz individuāli pielāgotu rehabilitācijas procesu, kurā audžuģimene sadarbojas ar sociālo darbinieku un ievēro sociālā darbinieka norādījumus darbā ar bērnu, t.sk. attiecībā uz citu speciālistu rekomendāciju ievērošanu. Sociālais darbinieks intensīvi sadarbojas ar audžuģimeni,  kopīgi plāno bērna ikdienas aktivitātes, dienas režīmu  un rehabilitācijas procesu. Pēc vajadzības tiek piesaistīts pedagoga palīgs, lai sniegtu  atbalstu mācību procesā, psihiatrs, psihologs – bērna novērtēšanai, atbalstam rehabilitācijas procesā. Šis pakalpojums var tikt izmantots audžuģimenēm, kurās sniedz atbalstu nepilngadīgajiem ar atkarību sindromu.
atkarību profilakses speciālista pakalpojums ietver darbu ar pusaudžiem un jauniešiem, lai mudinātu izvērtēt savu vielu lietošanas un/vai spēlēšanas pieredzi, psiholoģisku un emocionālu atbalsta sniegšanu, atkarību sindroma veicinoša dzīvesveida pārtraukšanas motivēšanu, remisijas uzturēšanu, atbalsta sniegšanu atveseļošanās plāna sastādīšanā, kā arī atbalsta sniegšanu atkarīgā cilvēka tuviniekiem (līdzatkarīgajiem). Pakalpojums arī paredz bērnu un jauniešu problēmu risināšanu attiecībās ar ģimeni, izglītības iestādi un/vai vienaudžiem, uzvedības izmaiņu veicināšanu un sociāli pieņemamas uzvedības nostiprināšanu. Atkarību profilakses speciālists veic darbu ar klientu un tā ģimeni Rīgas sociālā dienesta telpās (Dienas centrā, bērnu jauniešu centrā, u.c.) vai izglītības iestādē, piedāvājot saņemt palīdzību individuālās konsultācijās un/vai atbalsta un psihosociālās korekcijas grupās. Ir pieejamas arī atbalsta grupas vecākiem, kuriem ir nepieciešams uzlabot attiecības ģimenē, kad bērna uzvedība liecina par attieksmes maiņu, vielu vai procesu lietošanu u.c. problēmām.
sociālās rehabilitācijas programma jauniešiem ar uzvedības traucējumiem  “Dari”.  Šo programmu kopš 2016. gada īsteno biedrība “Resiliences centrs” un tā ir paredzēta nepilngadīgajiem 13 – 18 gadu vecumā ar uzvedības un saskarsmes traucējumiem, kā arī viņu piesaistes personām. Pakalpojums ietver psihosociāla atbalsta sniegšanu jaunietim un viņa piesaistes personai, lai mazinātu jaunieša uzvedības un saskarsmes grūtības un to izraisītās sekas, veicinātu jaunieša piesaistes personas izpratni par viņa vajadzībām, tādējādi uzlabojot saskarsmi ģimenē un mazinot konflikta situācijas izglītības iestādē un ģimenē. Pakalpojuma sniegšanā ir iesaistīti sociālais darbinieks, jaunatnes darbinieks, mentors, psihologs, u.c. pēc nepieciešamības psihoterapeits vai psihoterapijas speciālists, narkologs, ginekologs, karjeras konsultants u.c. Tās ietvaros jaunatnes darbinieks konsultē jaunieti prasmju, uzvedības maiņai, organizē izbraukuma treniņus – grupas saliedēšanai un mentoru piesaistei, nodrošina mentoru individuāla atbalsta sniegšanai un grupu nodarbības (atbilstoši vajadzībām – saskarsmes, interešu, emociju, spēju, talantu attīstībai), karjeras dienas, prasmju un praktisko iemaņu darbnīcas pašvērtējuma celšanai, kā arī saskarsmes grupas piesaistes personai kopā ar jaunieti, lai veicinātu saskarsmes prasmju uzlabošanu. Programma tiek īstenota 3 posmos, grupa tiek komplektēta reizi gadā.  
sociālās rehabilitācijas programma jauniešiem ar uzvedības traucējumiem “Palēciens”. Šo programmu kopš 2016. gada īsteno Latvijas Samariešu apvienība un tā ir paredzēta nepilngadīgajiem 13 – 18 gadu vecumā ar multiplām sociālajām problēmām, kas ir šķērslis veiksmīgai sociālai integrācijai, un viņu piesaistes personām. Programma veicina sociālās atstumtības riskam pakļauto nepilngadīgo sociālo integrāciju un mazina sociālās atstumtības riskus, nodrošinot sociālās rehabilitācijas un atbalsta programmu. Tās ietvaros tiek nodrošinātas individuālas kontaktstundas – atbalsts individuālo mērķu un uzdevumu realizēšanai, grupu nodarbības un radošās darbnīcas – prasmju attīstībai, piedzīvojumu izglītības braucieni – āra/vides izglītība grupā, piesaistes personu grupas/speciālista konsultācijas – izpratnes veicināšanai par nepilngadīgā vajadzībām, piesaistīto speciālistu konsultācijas pēc nepieciešamības. Programmas sniegšanā ir iesaistīti sociālais darbinieks, jauniešu eksperts, psihoterapeits, narkologs, karjeras konsultants, speciālais pedagogs, psihiatrs, u.c. Programma tiek īstenota 3  posmos, kopējā pakalpojuma ilgums ir 21 mēnesis, uzsākšana ir atkarīga no laika, kad tiek komplektēta grupa.
individuālas sociālās rehabilitācijas programma “Pārinieks”. Šo programmu kopš 2017. gada īsteno Latvijas SOS Bērnu ciematu asociācija un tā ir paredzēta pusaudžiem, kuru uzvedība var novest pie prettiesiskām darbībām un kuri jau ir tiesībsargājošo institūciju redzeslokā, un uz kuriem attiecināms Bērnu tiesību aizsardzības likuma 58. pants par individuālu uzvedības sociālās korekcijas programmu izstrādi. Programma veic preventīvo darbu,  lai likumpārkāpums nenotiktu un mazinātu risku pusaudzim atkārtoti nonākt policijas redzeslokā, palīdz izprast nodarījumu un mazināt iespēju tam atkārtoties. Programmas ietvaros tiek organizētas individuālas un grupu nodarbības – prasmju attīstībai, pozitīvas pieredzes iegūšanai, neformālas aktivitātes (pārgājieni, nometnes, radošās darbnīcas, sporta aktivitātes utt.) personības individuālās izaugsmes veicināšanai, domājot un strādājot pie izglītības, brīvā laika pavadīšanas, karjeras izvēlēm un nodarbinātības, sociālajām un pašaprūpes prasmēm un veselības jautājumiem. Programmā ir iesaistīti sociālais darbinieks, psihologs, pusaudžu atbalsta persona, ģimenes psihoterapeits, narkologs, jurists, psihiatrs, dažādi izglītības jomas speciālisti. Pakalpojumu var saņemt vairāku gadu garumā, kamēr sasniedz vēlamo rezultātu un nav jāgaida grupas komplektēšanas laiks.
individuālā sociālās rehabilitācijas programma ar izmitināšanu pusaudžiem ar uzvedības traucējumiem. Šo programmu kopš 2023. gada īsteno Latvijas SOS Bērnu ciematu asociācija un tā ir paredzēta pusaudžiem vecumā no 11 līdz  16 gadiem, kuriem ir nozīmīgas uzvedības un socializēšanās grūtības, nav piemērots pakalpojums grupā un līdz šim sniegtie pakalpojumi nav bijuši efektīvi un nepieciešama ilgstoša individuāla sociālā rehabilitācija. Pakalpojums veidots balstoties uz individuālu bērna vajadzībās balstītu pieeju, vides maiņu un pastāvīgām, ilgstošām attiecībām ar pieaugušo (audzinātāju), tādējādi mainot ierastos uzvedības un rīcību modeļus, tai skaitā stiprinot pašregulācijas spējas un prasmes, veicinot patstāvību, autonomiju, pašaprūpi, nodrošinot nepilngadīgā spējām atbilstošas obligātās izglītības ieguvi. Pakalpojuma sniegšanā ir iesaistīti sociālais darbinieks, audzinātājs, pedagogs/pedagoga palīgs, psihiatrs, narkologs, klīniskais psihologs, supervizors (audzinātājam) u.c. speciālisti pēc vajadzības. Pakalpojuma ilgums ir līdz 2 gadiem, potenciālais vietu skaits ir 12. Pakalpojumu var saņemt jebkurā periodā,  ja pakalpojuma sniedzējam ir brīvas vietas pie audzinātājiem, nodrošinot “saderības” iespējas.
Vienlaicīgi jāņem vērā, ka pašvaldībās pieejamie pakalpojumi nepilngadīgajiem ar psihiskiem un uzvedības traucējumiem psihoaktīvo vielu lietošanas dēļ ir atšķirīgi un tie ir atkarīgi no pašvaldības iespējām. Pakalpojumu pieejamība ir atkarīga no gaidīšanas rindas. Atsevišķu pakalpojumu saņemšanai ir nepieciešams Rīgas Sociālā dienesta sociālā darbinieka izvērtējums, kas tiek veikts pēc attiecīga iesnieguma saņemšanas. 

Izvērtējot esošos pakalpojumus, tika konstatēti šādi izaicinājumi, kuru risināšana ir neatliekama:
1. nav vienotas standartizētas pieejas narkoloģiskās palīdzības organizēšanai nepilngadīgajiem ar psihiskiem un uzvedības traucējumiem psihoaktīvo vielu lietošanas dēļ, īpaši tiem, kuriem ir jau izveidojušies vidēji smagi un smagi traucējumi, tai skaitā nav vienotas izpratnes par obligāto narkoloģisko ārstēšanu;
2. nav noteiktu vienotu algoritmu un kritēriju speciālistu rīcībai situācijās, kad viņu redzeslokā nonāk nepilngadīgie atkarību izraisošo vielu ietekmē, kuriem ir konstatēti psihiski un uzvedības traucējumi psihoaktīvo vielu lietošanas dēļ;
3. nav vienotas informācijas aprites starp dažādu nozaru speciālistiem par konkrētiem gadījumiem saistībā ar atkarību izraisošo vielu lietošanu un apstākļiem, kas to ietekmē, tādēļ nepilngadīgie ar vidēji smagiem un smagiem psihiskiem un uzvedības traucējumiem psihoaktīvo vielu lietošanas dēļ  pazūd no iestāžu redzesloka;
4. narkoloģiskās palīdzības pakalpojumi ir sadrumstaloti, nav nodrošināta pakalpojumu pēctecība, tādēļ ne vienmēr tiek sasniegts atbilstošs efekts;
5. ne speciālistiem, ne vecākiem nav pieejama kvalitatīva un visaptveroša informācija par iespējām atbilstošas palīdzības saņemšanai;
6. nav noteiktu vienotu pierādījumos balstītu principu narkoloģiskās multiprofesionālās komandas pakalpojumiem nepilngadīgajiem ar psihiskiem un uzvedības traucējumiem psihoaktīvo vielu lietošanas dēļ;
7. specifisku nepilngadīgo motivācijas programmu stacionārā nodrošina tikai viena iestāde VSIA “Slimnīca “Ģintermuiža” un tajā vienlaicīgi var uzņemt ne vairāk kā 6 nepilngadīgos, no kuriem tikai 1 ir noteikta obligātā narkoloģiskā ārstēšanās bez viņa piekrišanas, tādēļ veidojas rinda pakalpojuma saņemšanai;
8. nav nodrošināti un attīstīti atbilstoši ambulatorie pakalpojumi, kurus nepilngadīgas personas ar psihiskiem un uzvedības traucējumiem psihoaktīvo vielu lietošanas dēļ var  saņemt  pēc stacionārās ārstēšanas;
9. nav attīstīti sociālās rehabilitācijas pakalpojumi nepilngadīgām personām ar psihiskiem un uzvedības traucējumiem psihoaktīvo vielu lietošanas dēļ,  stacionārā posmā un pēc stacionāra;
10. nav atbilstoša tiesiskā mehānisma, lai ierobežotu nepilngadīgo ar vidēji smagiem un smagiem psihiskiem un uzvedības traucējumiem psihoaktīvo vielu lietošanas dēļ cilvēktiesības, paredzot obligāto narkoloģisko ārstēšanu bez piekrišanas un izņemtu nepilngadīgo no viņa dzīves vides;
11. nepietiekami nodrošināta obligātās pamatizglītības ieguve  nepilngadīgam personām ar psihiskiem un uzvedības traucējumiem psihoaktīvo vielu lietošanas dēļ, tai skaitā sadarbība ar attiecīgo izglītības iestādi un individualizēta pieeja;
12. narkoloģiskā palīdzība un sociālie pakalpojumi ārpus Rīgas ir mazāk pieejami. Sociālo pakalpojumu pieejamība ir atkarīga no katras pašvaldības iespējām šādu pakalpojumu organizēšanā savā administratīvajā teritorijā;
13. ierobežota kvalificētu speciālistu pieejamība reģionos;
14. nav pieejama atbilstoša valsts apmaksāta aizvietojošā farmakoloģiskā terapija nepilngadīgajiem ar vidēji smagiem un smagiem psihiskiem un uzvedības traucējumiem psihoaktīvo vielu lietošanas dēļ.

4. [bookmark: _Toc188540366][bookmark: _Toc193363244]Integrētā pieeja pakalpojumu organizēšanā un starpnozaru sadarbība – pilotprojektā plānotās aktivitātes
Pilotprojekta integrētai pieejai – pakalpojumu pieejamības uzlabošanai nepilngadīgajiem ar vidēji smagiem un smagiem psihiskiem un uzvedības traucējumiem psihoaktīvo vielu lietošanas dēļ, mērķis ir attīstīt individuālu pieeju pēc vienotiem principiem, nodrošinot visaptverošu izvērtēšanu, efektīvu lēmumu pieņemšanu, t.sk., pēc nepieciešamības nodrošinot koordinētu obligātās narkoloģiskās ārstēšanas mehānismu un tam sekojošu sociālo rehabilitāciju institūcijā un dzīvesvietā. 
[image: ]
4. attēls. Pilotprojektā plānotā koordinētā pakalpojumu pēctecība

[bookmark: _Hlk202277976]Šī pilotprojekta ietvaros no 2025. gada 1. septembra līdz 2027. gada 31. decembrim ir plānots attīstīt multidisciplināru un starpnozaru sadarbībā balstītu pakalpojumu nepilngadīgajiem ar vidēji smagiem un smagiem psihiskiem un uzvedības traucējumiem psihoaktīvo vielu lietošanas dēļ, sniedzot nepārtrauktu narkoloģisko palīdzību, sākot no akūtā perioda stacionārā līdz nepilngadīgā atgriešanai sabiedrībā. No 2025. gada 1. septembra līdz 2026. gada 30. jūnijam pilotprojekts tiks uzsākts bāzes versijā Veselības ministrijai pieejamā finansējuma ietvaros. No 2026. gada 1. jūlija tiek plānots, ka pilotprojekts tiks finansēts no Eiropas Ekonomikas zonas un Norvēģijas granta 2021. – 2028. gadam perioda investīciju (turpmāk - EEZ/Norvēģu finanšu instruments) līdzekļiem, palielinot plānoto pacientu skaitu līdz optimālajam, tāpat plānots minētajam pakalpojumam pievienot papildus sociālās rehabilitācijas komponentes. Savukārt, ja finansējums pilotprojekta no 2026. gada 1. jūlija netiks piešķirts no EEZ/Norvēģu finanšu instrumenta līdzekļiem, Veselības ministrija līdz 2026. gada 31. martam informēs Ministru kabinetu par turpmāko pilotprojekta īstenošanu (uzsāktajā bāzes līmenī) un finansēšanas avotu Veselības ministrijai pieejamā valsts budžeta ietvaros.
Pēc pilotprojekta īstenošanas un izvērtēšanas, pilotprojektā izstrādāto pakalpojumu būtu nepieciešams ieviest nacionālā līmenī, tādējādi uzlabojot narkoloģisko pakalpojumu pieejamību nepilngadīgajiem ar psihiskiem un uzvedības traucējumiem psihoaktīvo vielu lietošanas dēļ arī reģionos. Taču jāņem vērā, ka pilotprojekta turpmāka īstenošana ir atkarīga no rezultātiem un pieejamā finansējuma.


5. attēls. Pilotprojekta īstenošanā iesaistītie

Izvērtējot esošos pakalpojumus, konstatētās problēmas un Veselības ministrijas izveidotajā darba grupā pieaicināto ekspertu sagatavotos priekšlikumus, tiek piedāvāts paredzēt jaunu, koordinētu starpnozaru sadarbību, attīstot šādus sadarbības mehānismus un risinājumus:
vienots algoritms visaptverošam nepilngadīgas personas, kura nonākusi ārstniecības iestādē ar psihiskiem un uzvedības traucējumiem psihoaktīvo vielu lietošanas dēļ, veselības stāvokļa izvērtējumam, kas ietver medicīniskā un sociālā riska novērtējumu;
tiesas mehānisms, lai apstiprinātu ārsta lēmumu par obligātās narkoloģiskās ārstēšanas nepieciešamību, un mehānisms lēmuma īstenošanai;
esošo pakalpojumu pilnveidošana, pilotējot jauno obligātās narkoloģiskās ārstēšanas mehānismu nepilngadīgajiem ar vidēji smagiem un smagiem psihiskiem un uzvedības traucējumiem psihoaktīvo vielu lietošanas dēļ;
koordinētas un pēctecīgas plūsmas starp veselības aprūpes, sociālās rehabilitācijas un pašvaldības sniegto sociālo pakalpojumu sniedzējiem nodrošināšana;
jauna multidisciplināra pakalpojuma ambulatorā līmenī izveide un attīstīšana;
pakalpojumu pieejamības, samazinot gaidīšanas rindas, uzlabošana.
[bookmark: _Toc188540367][bookmark: _Toc193363245]4.1. BKUS – neatliekamās palīdzības sniegšana, stacionārā palīdzība, visaptverošs izvērtējums un tiesas lēmuma pieņemšana par obligāto narkoloģisko ārstēšanu
Atbilstoši Ministru kabineta 2018. gada 28. augusta noteikumos Nr. 555 “Veselības aprūpes pakalpojumu organizēšanas un samaksas kārtība” noteiktajam NMPD brigāde nogādā personu, kurai nepieciešama neatliekamā medicīniskā palīdzība, uz tuvāko atbilstošo slimnīcu, ņemot vērā personas veselības stāvokli un dienesta līgumos ar ārstniecības iestādēm minētos nosacījumus, kā arī saistošo pacientu nogādāšanas un hospitalizācijas plānu.
Ja nepilngadīgajam ir nopietni veselības traucējumi, trauma vai dzīvībai bīstams stāvoklis, ko izraisījusi psihoaktīvo vielu lietošana, pamatojoties uz š.g. 16. janvārī veiktajiem grozījumiem Slimnieku hospitalizācijas vietu plānā, paredzēts, ka nepilngadīgais no Rīgas ar NMPD tiks nogādāts BKUS NMC nevis VSIA “Nacionālais psihiskās veselības centrs”, tādējādi nodrošinot vienotu pieeju neatliekamās palīdzības sniegšanā nepilngadīgajiem. 
Nepilngadīgā atrašanās BKUS NMC ilgst līdz 24 stundām. Pilotprojekts paredz, ka paralēli intoksikācijas ārstēšanai, BKUS NMC tiek veikts visaptverošs izvērtējums un pieņemts lēmums par turpmāko narkoloģisko ārstēšanu pēc akūtu medicīnisku stāvokļu novēršanas. BKUS psihiatri un sociālais darbinieks novērtē nepilngadīgā veselības stāvokli un informāciju par nepilngadīgā dzīves vidi, vērtē nepieciešamību turpmākai ārstēšanai. Pamatojoties uz ārstniecības iestāžu kapacitāti un esošo pakalpojumu pieprasījumu, paredzēts, ka izvērtējuma veikšana no 2025. gada 1. septembra līdz 31. decembrim tiks nodrošināta  18 nepilngadīgajiem pacientiem, savukārt 2026. gada 1. pusgadā - 27 pacientiem, kas būs nonākuši ārstniecības iestādē ar psihiskiem un uzvedības traucējumiem psihoaktīvo vielu lietošanas dēļ vai dzīvībai bīstamā stāvoklī, ko izraisījusi atkarību izraisošu vielu lietošana.
Lēmumu par turpmāko ārstēšanas taktiku pieņem ārsts vai atkarību komandas speciālists ārsta vadībā pēc akūta medicīniska stāvokļa, bastoties uz visaptverošu  izvērtējumu, kuru veic šādi speciālisti: 
Ārstniecības personas kompetence:
klīniskās anamnēzes ievākšana, kas ietver riska novērtējuma veikšanu;
anamnēzes ievākšana no vecākiem/aizbildņiem; 
laboratorisko izmeklējumu izvērtējums;
somatiskās veselības izvērtējums; 
nepilngadīgā līdzestības un motivācijas izvērtējums;
Sociālā darbinieka kompetence:
sociālās anamnēzes ievākšana no nepilngadīgā, viņa vecākiem/aizbildņiem, citiem informācijas avotiem, tai skaitā, nepieciešamības gadījumā, sadarbojoties ar citām institūcijām;    
sociālā riska izvērtējuma veikšana; 
nepilngadīgā līdzestības un motivācijas izvērtējums.
Pamatojoties uz veikto novērtējumu, tiks noteikta turpmākās narkoloģiskās ārstēšanas taktika (skat. 1.tabulu), dalot pacientus plūsmās pēc nepieciešamās palīdzības, nodrošinot:
ambulatoro ārstēšanu;
stacionāro ārstēšanu, t.sk. obligāto narkoloģisko ārstēšanu ar tiesas lēmumu[footnoteRef:11]. [11:  Lēmumu par obligātās narkoloģiskas ārstēšanās nepieciešamību pieņem tikai ārstu konsīlijs.] 




1.tabula. Turpmākās ārstēšanas taktikas noteikšana pamatojoties uz riska izvērtējumu

Medicīniski risku (skat. 2. tabulu) izvērtē ārsts katram pacientam individuāli, ņemot vērā empīriskā pieredzē un datos balstītu varbūtību attiecībā uz kaitējumu pacienta veselībai un pacienta vai citu cilvēku drošības apdraudējumu, izmantojot īpaši izstrādātu novērtēšanas rīku, kas ietver kā psihoaktīvo vielu lietošanas anamnēzes novērtējumu, tā arī citu risku izvērtējumu. 

2. tabula. Nepilngadīgo ar atkarību izraisošu vielu lietošanas traucējumiem riska novērtējuma matrica 

Riska izvērtēšana ir dinamisks process – 2. tabulā attēlotie ar psihoaktīvo vielu lietošanu saistītie riski tiek izvērtēti kopā ar pieejamo informāciju par citiem riska faktoriem, piemēram, risku saistībā ar paškaitējumu, pašnāvību, risku saistībā ar citu  personu ietekmi u. tml. Viss pieejamais informācijas kopums  tiek ņemts vērā definējot turpmākās ārstēšanas plānu. Lēmumam par ārstēšanas taktiku jābūt balstītam pacienta labākajās interesēs un ārstēšanai, kas tiek sniegta, pēc iespējas mazāk ierobežojošajā veidā, balstoties uz cilvēktiesību pamatprincipiem. 

	[bookmark: _Hlk202692890]Visaptveroša izvērtējuma veikšana, lēmuma par obligātas narkoloģiskās ārstēšanas un stacionēšanas nepieciešamību pieņemšana.
	Papildus nepieciešams finansējums no 2025. gada 1. septembra sastāda  5  397 euro, 2026. gada I pusgadam –  8 095  euro.

	Dažādu speciālistu piesaiste (sociālais darbinieks BKUS, juridiskais atbalsts).
	Papildus nepieciešams finansējums no 2025. gada 1. septembra sastāda  18 931 euro, 2026. gada I pusgadam -   31 508 euro.



[bookmark: _Toc193363246]4.1.1. Ambulatorā ārstēšana
Jāņem vērā, ka atkarību sindroms nepilngadīgajiem novērojamas ļoti reti. Lielākoties nepilngadīgajiem vērojama riskanta vai kaitīga, pārmērīga psihoaktīvo vielu lietošana, kuru dēļ personai rodas psihiski vai uzvedības traucējumi, un lielai daļai pacientu vispiemērotākie ir ambulatorie pakalpojumi. Tādēļ arī lielai daļai nepilngadīgo ar psihiskiem un uzvedības traucējumiem psihoaktīvo vielu lietošanas dēļ, kas nonāks BKUS speciālistu redzeslokā un, veicot visaptverošu izvērtējumu, ja tiem nebūs konstatēts augsts risks veselībai un dzīvībai (piemēram, vidēji smagi un smagi psihiski un uzvedības traucējumi psihoaktīvo vielu lietošanas dēļ), netiks noteikta obligātā narkoloģiskā ārstēšana, bet tiks rekomendēta plānveida ārstēšana stacionārā vai ambulatorie pakalpojumi.
Šim nolūkam pilotprojekta ietvaros tiks izveidota specializēta ambulatorā multiprofesionālā komanda, kam būtu nepieciešamās kompetences. Šādas komandas darbs ir priekšnosacījums, lai nodrošinātu nepieciešamos pakalpojumus nepilngadīgajiem ar psihiskiem un uzvedības traucējumiem psihoaktīvo vielu lietošanas dēļ. Papildus šādu pakalpojumu plānots nodrošināt arī nepilngadīgajiem, kuriem jau ir vidēji smagi vai smagi  psihiski un uzvedības traucējumi psihoaktīvo vielu lietošanas dēļ un kam nozīmēta stacionārā ārstēšanās, tādējādi nodrošinot nepārtrauktu, koordinētu pakalpojumu. Lai nodrošinātu kvalitatīvu pakalpojuma pēctecību, ir svarīgi, ka ambulatorās komandas iesaiste var sākties jau neatliekamās medicīniskās palīdzības sniegšanas posmā, speciālistiem satiekoties ar pacientu, iepazīstoties, tādējādi veicinot līdzestību. Papildus paredzēts, ka multiprofesionālā komanda sniegs atbalstu arī tiem nepilngadīgajiem, kuri pēc izvērtēšanas nekvalificējas stacionārai ārstēšanai, taču kuriem ir konstatētas ambulatoras aprūpes vajadzības. Komandas darbs būs vērsts uz ilgtermiņa atbalsta sniegšanu, ar mērķi mazināt atkārtotas hospitalizācijas risku.
Specializēta atkarību psihiatrijas ambulatorā komanda piedāvās multidisciplināru pakalpojumu (atkarību psihiatra/narkologa, psihologa, sociālā darbinieka, atkarību speciālista/koordinatora, mentora un funkcionālo speciālistu konsultācijas) pacientiem, kuru grūtības un vajadzības ir kompleksas un nepieciešama vairāku speciālistu vienlaicīga iesaiste vai intensīvāka sadarbība. Mērķa grupai nebūs vecuma ierobežojuma, bet vairums pacientu ir 10 – 17 gadu veci.  Komanda sniegs medikamentozu ārstēšanu, psiholoģisku intervenci ar ciešu sociālā darbinieka iesaisti, īpaši koncentrējoties uz motivācijas celšanu uzvedības maiņai, vecāku prasmju spēcināšanu, lai nepilngadīgajam var tikt nodrošināta nepieciešamā audzināšana un uzraudzība, komorbīdo psihiskās veselības traucējumu identificēšana un ārstēšana, kā arī cieša sadarbība ar sociālo dienestu un citām iesaistītajām institūcijām, kas strādā ar pacientu un viņa ģimeni. 
Pilotprojekta ietvaros multidisciplinārās ambulatorās komandas pakalpojumus no 2025. gada 1. septembra līdz 31. decembrim plānots sniegt 18 pacientiem, savukārt 2026. gada 1. pusgadā 27 pacientiem, no kuriem daļa pacientu ar zemāka riska izvērtējumu ārstēšanos turpinās tikai ambulatori multidisciplinārās komandas ietvaros un daļa pacientu ar augstāku riska izvērtējumu tiks novirzīti ārstēšanai stacionārā un papildus šiem pacientiem tiks sniegti arī multidisciplinārās ambulatorās komandas pakalpojumi. BKUS šo mērķi plāno sasniegt piesaistot papildu speciālistus. Aprēķins balstās uz trīs posmos īstenojamo pakalpojumu, kas paredz dažādas intensitātes un biežuma iesaisti. Papildus aprēķināts, ka minēto pakalpojumu vienlaicīgi būs iespējams nodrošināt līdz 11 nepilngadīgajiem intensīvās ārstēšanas fāzē. Ārstēšanās paredzēta trīs posmos:
1. posms - izvērtēšana (1 – 2 nedēļas)
Sākotnējā posmā notiek nepilngadīgā traucējumu un vajadzību visaptveroša izvērtēšana balstoties uz pilotprojektā izstrādātā vienotās izvērtēšanas kārtības (klīniskās izvērtēšanas karte). Tiek strādāts uz pacienta un ģimenes iesaisti un sadarbības izveidošanu. Notiek pacienta vajadzību apzināšana un ārstēšanas uzdevumu definēšana.
Iesaistītie speciālisti: atkarību speciālists (var būt māsa vai cita ārstniecības persona ar piemērotām kompetencēm, piemēram, ergoterapeits), mentors un atkarību psihiatrs  1 – 3 reizes nedēļā tiekas ar pacientu un ģimenes locekļiem/ bērnu aprūpes iestādes darbiniekiem. Izvērtēšana var notikt ārpus slimnīcas. Tiek organizēta starpinstitucionāla sanāksme informācijas iegūšanai un ārstēšanas plāna sastādīšanai ar visu iesaistīto dienestu profesionāļiem (piemēram, sociālā dienesta, izglītības iestādes, bāriņtiesas darbinieku).  Kopā izvērtēšanai plānots veltīt apmēram 8 darba stundas. Jāņem vērā, ka izvērtēšanas posms var ilgt arī ilgāk par 1 – 2 nedēļām, ja sadarbības veidošana ir apgrūtināta. Izvērtēšanas rezultātā tiek definēts ārstēšanas plāns, kas nepilngadīgajam un ģimenei tiek izskaidrots. Šajā posmā aktīvi jāveido sadarbība ar pašvaldībām[footnoteRef:12] un Bērnu aizsardzības centra īstenoto mentoru pakalpojumu, piesaistot mentoru, ja tas vēl nav iesaistīts. [12:  2024. gada 19. decembra likums "Grozījumi Sociālo pakalpojumu un sociālās palīdzības likumā" paredz, ka no 2026. gada 1. janvāra visām pašvaldībām ir jānodrošina sociālais mentors bērniem ar uzvedības un atkarību problēmām. Pieejams: https://likumi.lv/ta/id/357815] 

2. posms – intensīvā un aktīvā ārstēšanas fāze (15 nedēļas) 
Ārstēšanā iesaistās ambulatorā multidisciplinārā komanda (1 – 4 konsultācijas nedēļā, t.sk. ar vecākiem/aizbildņiem). Šajā posmā ar ģimeni cieši strādā atkarību speciālists un papildus tiek piedāvāti multidisciplinārās komandas pakalpojumi pēc pacienta un ģimenes vajadzībām:
individuālās tikšanās ar atkarību speciālistu/ pacienta koordinatoru;
individuālās klīniskā un veselības psihologa konsultācijas nepilngadīgajam;
individuālās klīniskā un veselības psihologa konsultācijas vecākam;
uz atkarību ārstēšanu vērsta grupu terapija uz pierādījumos balstītās 12 soļu programmas pamata;
fizioterapeita konsultācijas grupā vai individuāli (iesaistes un līdzestības veicināšanai caur fiziskām aktivitātēm un sasaistes veidošana ar citām organizētām sporta nodarbībām);
vecāku prasmju spēcināšanas grupas;
ergoterapijas dzīves prasmju veicināšana grupā vai individuāli;
tikšanās ar mentoru;
sociālā darbinieka iesaiste sociālo grūtību risināšanā;
speciālā pedagoga iesaiste.
Ārstēšana un rehabilitācija balstīta uz četriem atveseļošanās pamatprincipiem:
1. veselības spēcināšana – traucējumu pārvarēšana vai mazināšana, piemēram, mazinot vai pārstājot lietot psihoaktīvās vielas, veicinot apzinātas un veselīgas dzīves izvēles;
2. mājas vides uzlabošana – drošas un stabilas mājas vides veidošana (caur sadarbību ar sociālā dienesta darbiniekiem);
3. jēgpilnu nodarbju attīstīšana – iesaiste strukturētās, jēgpilnās aktivitātēs, kas sniedz dzīvei mērķi un palīdz uzņemties atbildību;
4. attiecību ģimenē un kopienā spēcināšana – savstarpējo attiecību spēcināšana ģimenē un plašākā kopienā, atbalsta tīkla apzināšana, iedzīvināšana.  
3. posms -  remisijas nostiprināšanas fāze (aptuveni  26 nedēļas)
Šajā posmā tiek strādāts pie pacientu atturības no psihoaktīvām vielām un jauno uzvedības modeļu nostiprināšanā gan nepilngadīgajam, gan vecākiem/aizbildņiem. Konsultācijas notiek retāk nekā ārstēšanas posmā – aptuveni 1 konsultācija reizi divās nedēļās ar atkarību speciālistu, reizi trīs mēnešos ar atkarību psihiatru un reizi nedēļā ar 1 speciālistu un reizi mēnesī psihologa konsultācijas individuāli vai grupā. 
Pilotprojekta ietvaros plānota jauna multidisciplināra pakalpojuma ambulatorā līmenī izveide un attīstīšana, kas tostarp paredz iespēju mobilai psihiatriskajai komandai sniegt ambulatoro pakalpojumu ārpus ārstniecības iestādes, piemēram, pacienta dzīvesvietā. Šāda veida pakalpojums veicinās pacientu līdzestību ārstēšanas procesā, kā arī pakalpojuma pieejamību un efektivitāti.
Katrā ārstēšanas fāzē plānota vismaz viena starpinstitucionāla sanāksme ārstēšanas un rehabilitācijas plānu salāgošanai un rezultātu saskaņošanai.

	[bookmark: _Hlk202692872]Jauns ambulatorās ārstēšanas pakalpojums – specializēta ambulatorā multiprofesionālā komanda.
	Papildus nepieciešams finansējums no 2025. gada 1. septembra sastāda 77 929  euro, 2026. gada I pusgadam  -   116 895 euro.

	Mobilās psihiatriskās komandas pakalpojumi dzīvesvietā.
	Papildus nepieciešams finansējums no 2025. gada 1. septembra sastāda 788  euro, 2026. gada I pusgadam -  1 213 euro.



[bookmark: _Toc193363247]4.1.2. Stacionārā ārstēšana
Pamatojoties uz iepriekš aprakstīto risku izvērtējumu, gadījumos, kad nepilngadīgais un viņa pārstāvji atsakās no ārstu rekomendētās turpmākās ārstēšanas stacionārā, BKUS ārstu konsīlijs izvērtēs un nosūtīs pieņemto lēmumu un pārējos ārstniecības iestādes rīcībā esošos dokumentus tiesai, lai tiesa apstiprinātu ārstu konsīlija lēmumu par obligātās narkoloģiskās ārstēšanas nepieciešamību. Tiesas lēmums tiks pieņemts pēc iespējas īsākā laikā, bet ne vēlāk kā 72 stundu laikā pēc dokumentu saņemšanas. Tiesas process varēs notikt gan rakstveidā, gan klātienē atkarībā no nepilngadīgā pārstāvja piekrišanas. Tiesas procesa laikā tiks garantētas visas nepilngadīgā un viņa pārstāvju tiesības, nepilngadīgā interešu pārstāvībai norīkojot zvērinātu advokātu un nodrošinot tiesas procesā uzraudzību, tai skaitā paredzot iespēju lēmuma pārsūdzēšanai. 
Vienas šādas lietas izskatīšana vidēji var aizņemt vienu darba dienu, kas, attiecīgi ņemot vērā prognozējamo lietu skaitu (18 lietas gadā), kopumā var papildus radīt tiesai papildus noslodzi 18 dienu apmērā. Tomēr konkrēts tiesas lietu skaits  mēnesī vai gadā varēs tikt apzināts tikai uzsākot īstenot pilotprojektu, t.sk. veicot nepilngadīgo, kas nogādāti BKUS ar psihiskiem un uzvedības traucējumiem psihoaktīvo vielu lietošanas dēļ risku izvērtējumu.
Juridiskās palīdzības izmaksas vienas lietas ietvaros vidēji ir 100 euro apmērā. Summu veido konsultācijas sniegšana, pārstāvība tiesas sēdē un iepazīšanās ar lietas materiāliem. Prognozējot 18 izskatāmas lietas gadā, pieņemot likumprojektā iekļautos grozījumus, iespējamās izmaksas ir 1800 euro gadā, kas būtu nodrošināmai Tiesu administrācijas esošā budžeta ietvaros. Tiesas lēmums par obligāto narkoloģisko ārstēšanu būs uz noteiktu laiku un lēmumu par nepieciešamo terapijas ilgumu pieņems ārsts.
Situācijās, kad nepilngadīgajam, kurš nokļuvis ārstniecības iestādē apreibinošo vielu ietekmē, identificēti  vidēji smagi vai smagi psihiski un uzvedības traucējumi psihoaktīvo vielu lietošanas dēļ, attiecīgi ir augsti veselības riski saistībā ar apreibinošo vielu lietošanu, un nepieciešams neatliekami turpināt ārstēšanu stacionārā pret paša un nepilngadīgā pārstāvju gribu, tiks organizēta nepilngadīgā aizturēšana ārstniecības iestādē līdz lēmuma pieņemšanai par turpmāko ārstēšanu.  Vienlaicīgi jāņem vērā, ka slimnīca nav ieslodzījuma vieta un slimnīcā nav ieslodzījuma vietai atbilstošas infrastruktūras un personāla, tādēļ nepilngadīgā aizturēšana slimnīcā pret nepilngadīgā un/vai viņa pilnvaroto pārstāvju gribu var notikt tikai slimnīcas iespēju robežās. Ja nepilngadīgais laikā līdz tiesas lēmuma pieņemšanai patvaļīgi pametīs ārstniecības iestādi, ārstniecības iestāde par to ziņos Valsts policijai vai pašvaldības policijai. Kārtība, kādā nepilngadīgais tiek nogādāts atpakaļ ārstniecības iestādē, lai turpinātu visaptveroša izvērtējuma veikšanu vai rekomendēto narkoloģisko ārstēšanu, ir noteikta Ārstniecības likumā. Lai nodrošinātu iepriekšminētā tiesiskumu Saeimas 2025.gada  19.jūnijā pieņēma trešajā lasījumā  grozījumus ”Ārstniecības likumā““ (Saeimas reģ Nr, 933/Lp14) (turpmāk - Grozījumi)[footnoteRef:13], kurā noteiktas tiesības ārstniecības iestādei, konstatējot apdraudējumu nepilngadīgā dzīvībai vai veselībai, kas saistīts ar alkohola, narkotisko, psihotropo vai toksisko vielu lietošanu, nodrošināt nepilngadīgajam ierobežotas iespējas patvaļīgi pamest ārstniecības iestādi līdz ārstu konsīlija vai tiesas lēmuma pieņemšanai.   [13:  Likumprojekts Grozījumi Ārstniecības likumā (Saeimas reģ Nr, 933/Lp14). Pieejams: titania.saeima.lv/LIVS14/saeimalivs14.nsf/webSasaiste?OpenView&restricttocategory=933/Lp14 ] 

Saskaņā ar  pieņemtajiem Grozījumiem noteikts, ka ārstniecības iestādei, kurā nepilngadīgais nonācis apreibinošo vielu ietekmē, 72 stundu laikā ir jāizvērtē atkarības vielas lietošanas riski nepilngadīgā veselībai un dzīvībai, kā arī sociālos riskus, kas var ietekmēt ārstēšanas rezultātu, un ir jāpieņem lēmums par tālākās ārstēšanas nepieciešamību un gaitu. Ja ārstniecības iestāde (ārstu konsīlijs) ir pieņēmusi lēmumu par nepieciešamību obligātajai narkoloģiskajai ārstēšanai stacionārā bez pacienta piekrišanas, tad minēto 72 stundu ietvarā ārstniecības iestāde nosūta tiesai minēto lēmumu apstiprināšanai.  Grozījumi paredz, ka minētais nepilngadīgā riska izvērtējums  un tiesas iesaiste, nosakot obligāto narkoloģisko ārstēšanu stacionārā bez pacienta piekrišanas, līdz 2027.gada 31.decembrim tiks veikts tikai vienā ārstniecības iestādē -  BKUS.
Kaut arī tiesas lēmums par obligāto narkoloģisko ārstēšanu izpildāms nekavējoties, tas neliegs nepilngadīgā ārstējošam ārstam pagarināt nepilngadīgā uzturēšanos BKUS līdz veselības stāvokļa stabilizācijai. Ārstējošais ārsts lems par to, kurā brīdī nepilngadīgais ir pārvietojams uz citu ārstniecības iestādi ārstēšanas kursa turpināšanai. Atbilstoši Grozījumiem nepilngadīgais tiesas lēmuma izpildei ārstēšanas kursa turpināšanai tiks nogādāts vienā no ārstniecības iestādēm  -  VSIA “Slimnīca “Ģintermuiža”” vai  VSIA Bērnu psihoneiroloģiskā slimnīca “Ainaži”. Šāda kārtība nepieciešama, jo laiks dažādu atkarību izraisošo vielu intoksikācijas ārstēšanai var būt atšķirīgs, kā arī nepilngadīgajam var būt arī citas somatiskās saslimšanas, kuru ārstēšanu nepieciešams nodrošināt.  
BKUS nodrošinātās stacionārās ārstēšanas posms atkarībā no konkrētās situācijas ilgs no 2 līdz 30 dienām un tā ietvaros nodrošinās turpmāku nepilngadīgā vajadzību izvērtēšanu, ārstēšanas posmā sniegs abstinences sindroma ārstēšanu, motivācijas izvērtēšanu, komorbīdo psihisko veselības traucējumu identificēšanu un ārstēšanas uzsākšanu, riska mazināšanas plāna sastādīšanu, aizbildņu un iesaistīto institūciju iesaisti pēcaprūpes plānošanā. Plānots, ka šādu pakalpojumu būtu nepieciešams nodrošināt aptuveni  ~65% gadījumu, tādējādi, ņemot vērā arī BKUS kapacitāti un tālāko motivācijas programmas vai ambulatorās komandas pieejamību, plānotais pacientu skaits, kas saņems šo pakalpojumu, no 2025. gada 1. septembra līdz 31. decembrim ir 7 pacienti, savukārt 2026. gada 1. pusgadā 18 pacienti. BKUS pakalpojuma koordinators arī palīdz atrast un piemeklēt nepieciešamos pakalpojumus un vajadzības gadījumā arī palīdz sazināties ar speciālistiem un koordinē turpmākos multidisciplinārās ambulatorās komandas pakalpojumus.
Papildus minētajam tiek plānots nodrošināt nepilngadīgajiem ar vidēji smagiem vai smagiem psihiskiem un uzvedības traucējumiem psihoaktīvo vielu lietošanas dēļ arī opioīdu aizvietojošu medikamentozo terapiju ar atbilstošām zālēm – buprenorfīnu. Atbilstoši opioīdu farmakoloģiskās aizvietojošās terapijas algoritmiem, par ārstēšanas uzsākšanu ir jālemj ārstu konsīlijam trīs narkoloģijas speciālistu vai divu narkoloģijas speciālistu un viena psihiatra sastāvā. Konsīlijs izvērtē indikācijas un kontrindikācijas aizvietojošās terapijas uzsākšanai, sastādot iespējamo ārstēšanas plānu, paredzot:
medikamenta izvēli;
medikamenta devu titrēšanas grafiku;
programmas norises vietu un secīgumu;
programmas komandas sastāvu;
citus psiholoģiskos un sociālos aspektus.
Ārstu konsīlijs lemj par pacientam piemērojamo medikamentu, izvērtējot subjektīvos un objektīvos opioīdu atkarības sindroma simptomus, opioīdu lietošanas stāžu, blakusslimību esamību, līdzestību ārstēšanai un psihosociālo funkcionēšanu.
Lai speciālistiem būtu pietiekami objektīva informācija, kas nepieciešama lēmumu pieņemšanai, pirms ārstēšanas uzsākšanas, nepieciešams veikt arī vairākus izmeklējumus:
urīna skrīninga analīzes uz narkotisko un psihotropo vielu klātbūtni;
vispārējā asins aina;
aknu funkcionālās proves;
 elektrokardiogramma (EKG);
vīrusu seroloģija (HIV, HCV);
urīna analīze;
citu specialitāšu ārstu konsultatīvie slēdzieni pēc nepieciešamības (ģimenes ārsts, ginekologs, psihiatrs, kardiologs, neirologs, infektologs, pulmonologs vai hepatologs).
Buprenorfīna ilgtermiņa farmakoterapiju nepieciešams uzsākt kamēr nepilngadīgais ārstēsies stacionārā, ņemot vērā, ka pirmā buprenorfīna deva jāpielieto ne ātrāk kā 4 – 6 stundas pēc pēdējās opioīdu devas, kad parādās pirmie abstinences sindroma simptomi. Optimālā buprenorfīna deva ir jānosaka katram pacientam individuāli, aptuveni divu nedēļu laikā.
Buprenorfīna terapiju ir jānodrošina multidisciplinārai komandai – ārsts, medicīnas māsa, klīniskais psihologs, sociālais darbinieks (konsultants, psihoterapeits). Tās centrālā persona ir psihiatrs/narkologs, kas ir atbildīgs par ilgtermiņa farmakoterapijas gaitas norisi un darba ar pacientu koordinēšanu. Izstrādājot ārstēšanas plānu, tiek paredzēta pārējo komandas profesionāļu iesaistīšana atbilstoši ārstēšanas procesam un rezultātiem.
Ambulatori paredzēts, ka zāles tiks nodrošinātas, izrakstot ambulatorai ārstēšanai paredzēto zāļu kompensējamo recepti reizi mēnesī. Tas nozīmē, ka reizi mēnesī narkologs veiks pacienta novērošanu, tai skaitā nepieciešamības gadījumā nozīmējot papildus izmeklējumus, lai kontrolētu nelegālo opioīdu lietošanas riskus. Tiek prognozēts, ka paralēli ikmēneša narkologa konsultācijām, būtu nepieciešami arī apmēram 6 izmeklējumi gada laikā uz narkotisko vielu lietošanas marķieriem. 
Tiek plānots, ka terapijai tiks izmantots kombinētais preparāts, kas satur buprenorfīnu un naloksonu, lai mazinātu nelegālas lietošanas riskus. Atbilstoši narkologu rekomendācijām, šobrīd Latvijā pieejamā zāļu forma ir jāsaņem katru dienu pa 16 mg tabletei un ārstēšanas kurss vidēji var ilgt no 6 līdz 12 mēnešiem.
Ļoti būtisks pakalpojums nepilngadīgā ar psihiskiem un uzvedības traucējumiem psihoaktīvo vielu lietošanas dēļ motivēšanai un iesaistīšanai narkoloģisko pakalpojumu saņemšanā ir mentors. Ir svarīgi , ka jau detoksikācijas procesā ir nepieciešama šāda mentora iesaiste, lai veidotu saikni ar nepilngadīgo un sekmētu turpmāko ārstēšanas procesu. Ir svarīgi, ka mentors ir cilvēks, kuram nepilngadīgais un arī viņa pārstāvji uzticas un starp viņiem veidojas veiksmīga sadarbība. Mentors vajadzības gadījumā varētu būt tas cilvēks, kurš ne tikai sniedz nepilngadīgajam morālo un psiholoģisko atbalstu, bet arī motivē nepilngadīgo apmeklēt plānotos speciālistus un pakalpojumus, atgādina par tiem. 
Kā arī, ņemot vērā, ka BAC ir piekļuve Nepilngadīgo personu atbalsta informācijas sistēmai, kurā ir iespējams veikt atzīmi par nepilngadīgajam nozīmēto mentoru, tiek atvieglota informācijas apmaiņa ar Valsts policiju vai pašvaldības policiju gadījumos, kad nepieciešama tās iesaiste.

	Jauna narkoloģiskās ārstēšanas programma stacionārā līdz 30 dienām, tostarp tiesas iesaiste lēmuma par obligāto narkoloģisko ārstēšanu apstiprināšanai
	Papildus nepieciešams finansējums no 2025. gada 1. septembra sastāda  43 242 euro, 2026. gada I pusgadam -   111 194 euro.

	Farmakoterapijas paplašināšana, nodrošinot opioīdu aizstājterapiju ar buprenorfīnu
	Terapiju plānots uzsākt no 2026. gada II pusgada.


[bookmark: _Toc193363248]4.2. Motivācijas programmas pilnveidošana
Pilotprojekts paredz pilnveidot motivācijas programmu, kas ir izstrādāta un jau šobrīd tiek praktizēta VSIA “Slimnīca “Ģintermuiža”” – pagarinot to līdz 2 mēnešiem. Papildus, lai paplašinātu pakalpojuma pieejamību reģionos un nodrošinātu pakalpojuma sniegšanu lielākam nepilngadīgo skaitam, šāda pakalpojuma sniegšanā no 2026. gada janvāra tiks iesaistīta arī VSIA Bērnu psihoneiroloģiskā slimnīca “Ainaži”. Savukārt nākotnē šādu pakalpojumu, kas no 2025.gada septembra tiks nodrošināts nepilngadīgajiem VSIA “Slimnīcā Ģintermuiža” un  no 2026. gada janvāra VSIA Bērnu psihoneiroloģiskā slimnīca “Ainaži”, varētu paplašināt uz VSIA "Piejūras slimnīca".
Pēc tam, kad tiesa būs apstiprinājusi ārsta pieņemto lēmumu par obligāto narkoloģisko ārstēšanu un BKUS būs veikta stacionārā ārstēšana līdz 30 dienām, BKUS nepilngadīgo nogādās attiecīgajā ārstniecības iestādē, kas nodrošinās motivācijas programmas īstenošanu – VSIA “Slimnīca Ģintermuiža” vai VSIA Bērnu psihoneiroloģiskā slimnīca “Ainaži” diennakts stacionārā, nodrošinot slēgtu vidi. Vides maiņa un norobežošana no ierastās vides (arī psiholoģiskās), pamatojoties uz atkarības sindroma patoģenēzi, ir būtisks atveseļošanās sākumposma priekšnosacījums. 
Vienā stacionārā vienlaicīgi būs iespējams nodrošināt ārstēšanu ne vairāk kā 1 nepilngadīgajam, kuram ar tiesas lēmumu noteikta obligātā narkoloģiskā ārstēšana bez viņa piekrišanas. Attiecīgi vēl katrā no stacionāriem motivācijas programmas pakalpojumu varēs saņemt 5 nepilngadīgie, kas programmā atradīsies brīvprātīgi vai ar pārstāvju atbalstu. Kopā vienā grupā būs 6 personas. Pilnveidoto motivācijas programmu plānots īstenot līdz 2 mēnešiem un nepieciešamo ārstēšanas laiku noteiks nepilngadīgā ārstējošais ārsts.
Ņemot vērā minēto, pilotprojekta ietvaros ļoti svarīgi būs ieviest pakalpojumu koordinatoru, kurš jebkurā laikā būs informēts par pieejamām vietām pakalpojuma saņemšanai un varēs operatīvi komunicēt ar BKUS un abiem motivācijas programmas pakalpojuma sniedzējiem, lai koordinētu pakalpojuma pieejamību, tādējādi nodrošinot pakalpojumu nepārtrauktību. Šāda koordinatora darbu pilotprojekta ietvaros nodrošinās VSIA “Slimnīca “Ģintermuiža””.
Balstoties uz līdzšinējo VSIA “Slimnīca “Ģintermuiža”” personāla pieredzi – bieži nepilngadīgajiem nepieciešamas arī citu speciālistu konsultācijas – terapeita, neirologa, stomatologa, ginekologa, u.c., lai vienlaikus nodrošinātu arī citu slimību ārstēšanu. Vienlaicīgi arī motivācijas programmas ietvaros būs svarīgi nodrošināt izglītību atbilstoši nepilngadīgā vajadzībām un spējām, kā arī būs jāuzsāk sociālā rehabilitācija, lai uzsāktu nepilngadīgā sagatavošanu dzīvei pēc stacionārās ārstēšanas posma.
Pilotprojekta ietvaros motivācijas programmā, ar Labklājības ministrijas atbalstu, no 2026. gada 1.jūlija plānots uzsākt arī sociālo rehabilitāciju. Šāds risinājums rasts, lai nodrošinātu, ka nepilngadīgais, kurš jau ir uzsācis saņemt pakalpojumu, varētu turpināt saņemt arī sociālās rehabilitācijas pakalpojumu tajā pašā vietā un jau pierastā vidē, kā arī lai speciālisti varētu turpināt iesākto darbu ar bērnu, līdz ar to nav nepieciešams atkārtoti bērnu motivēt saņemt pakalpojumu. Pagarinot VSIA “Slimnīca “Ģintermuiža”” un arī VSIA Bērnu psihoneiroloģiskā slimnīca “Ainaži” sniegto pakalpojumu līdz diviem mēnešiem un iekļaujot šajā programmā papildus speciālistus, piemēram, sociālo pedagogu, sociālo mentoru, psihologu, drāmas terapeitu, dejas kustību terapeitu, interešu izglītības pedagogus, būs iespējams nostiprināt rezultātus, kas panākti strādājot ar bērnu motivācijas programmas laikā, tai skaitā veidojot attiecības ar mentoru, kas būs ļoti nozīmīgas pēc motivācijas programmas beigām, lai pēcāk nodrošinātu integrēšanos sabiedrībā, izglītības iestādē, apmeklētu nepieciešamos pakalpojumus. Minētās sociālās rehabilitācijas programmas ieviešana VSIA “Slimnīca “Ģintermuiža”” un VSIA Bērnu psihoneiroloģiskā slimnīca “Ainaži”  paredzēta tikai sākot ar 2026.gada 1.jūliju, tam piesaistot finansējumu no EEZ/Norvēģijas grantiem.  
Latvijas Republikas Satversmes 112. pants nosaka, ka ikvienam ir tiesības uz izglītību, turklāt valsts nodrošina iespēju bez maksas iegūt pamatizglītību, un tā ir obligāta.[footnoteRef:14] Pamatizglītības saturu nosaka valsts pamatizglītības standarts[footnoteRef:15], un to īsteno izglītības iestādes[footnoteRef:16]. Pirms nonākšanas motivācijas programmā, ikviens nepilngadīgais ir reģistrēts kādā no izglītības iestādēm. Izglītības iestādei ir pieejama informācija, kāds atbalsts ir sniegts līdz brīdim, kad izglītojamais ir nonācis motivācijas programmā. Esot motivācijas programmā, ikvienam izglītojamajam ir jāturpina iegūt obligāto pamatizglītību, protams, izvērtējot katra izglītojamā individuālo situāciju, atkarībā no faktiskā veselības stāvokļa. Turpinot izglītības ieguves procesu, atrodoties motivācijas programmā, būtu ieteicams piemērot līdzvērtīgu atbalstu, kas nodrošināts iepriekš (piemēram, atbalsta pasākumi, speciālās izglītības programma u.tml.). Izglītības procesu, atrodoties motivācijas programmā, nodrošina vietējās pašvaldības izglītības iestādes. [14:  Latvijas Republikas Satversme. Pieejams: https://likumi.lv/ta/id/57980-latvijas-republikas-satversme]  [15:  Ministru kabineta 2018.gada 27.novembra noteikumi Nr. 747 “Noteikumi par valsts pamatizglītības standartu un pamatizglītības programmu paraugiem”. Pieejams: https://likumi.lv/ta/id/303768-noteikumi-par-valsts-pamatizglitibas-standartu-un-pamatizglitibas-programmu-paraugiem]  [16:  Izglītības likuma 1.panta 7.punkts noteic, ka izglītības iestāde ir valsts, pašvaldību, valsts augstskolu vai citu juridisko vai fizisko personu dibināta iestāde, kuras uzdevums ir izglītības programmu īstenošana, vai komercsabiedrība, kuram izglītības programmu īstenošana ir viens no darbības veidiem. ] 

Tā kā izglītības ieguves procesu, atrodoties motivācijas programmā, izglītojamajam nodrošina cita izglītības iestāde un pedagogi, ir ieteicams, ka jaunā izglītības iestāde un pedagogi ņem vērā Valsts izglītības informācijas sistēmā pieejamo informāciju. Jaunajai izglītības iestādei būtu jāpieprasa un iepriekšējais izglītības iestādei būtu jāsniedz visu nepieciešamo un pieejamo informāciju par izglītojamo un viņa individuālajām vai speciālām vajadzībām. Būtiski, lai attiecībā uz izglītojamo saglabājas mācību procesā sniegtā atbalsta pēctecība, ko nodrošina ikviena izglītības iestāde, neatkarīgi no izglītojamā faktiskās dzīvesvietas.
Motivācijas programmas ietvaros būtu ieteicams izvērtēt izglītojamā individuālās vajadzības un vislabākās intereses, un vienoties ar izglītojamā pārstāvjiem, kurā izglītības iestādē un kādā formā[footnoteRef:17] būtu jāturpina izglītības ieguve pēc motivācijas programmas. Gadījumā, ja motivācijas programmas ietvaros izglītojamam tiek identificētas kādas mācīšanās grūtības vai speciālās vajadzības, kas pirms tam nav identificētas, ieteicams nodrošināt speciālo vajadzību izvērtējumu (piemēram, psihologa atzinums, kurš satur rekomendācijas izglītības iestādēm, pedagogiem), lai novērstu situāciju, ka nonākot jaunā izglītības iestādē pēc motivācijas programmas, izglītojamajam atkārtoti jāapmeklē psihologs vai cits speciālists, kurš varētu sniegt atzinumu par piemērotākajiem atbalsta pasākumiem izglītības programmas apguvē.  Jau motivācijas programmas ietvaros ieteicams izstrādāt individuālu izglītības programmas apguves plānu vai piemērot jau iepriekš izstrādāto individuālo izglītības programmas apguves plānu, kā arī nodrošināt, lai individuālajā izglītības apguves plānā iekļautos atbalsta pasākumus  turpina piemērot. Izglītības iestāde, atbilstoši izglītojamā speciālajām vajadzībām, nodrošina izglītības iestādes vides pieejamību, atbilstošu mācību procesa organizāciju, mācību un tehniskos līdzekļus, pedagoģisko un atbalsta personālu[footnoteRef:18].  [17:  Izglītības likuma 8.pants paredz dažādas izglītības ieguves formas: klātiene (t.sk. attālinātās mācības), neklātiene, tālmācība, pašizglītība, izglītība ģimenē. Izglītības iestāde ir tiesīga īstenot izglītības programmu apguvi klātienes, neklātienes, kā arī tālmācības formā. Attālinātas mācības ir klātienes izglītības procesa daļa, kurā izglītojamie mācās, tai skaitā izmantojot informācijas un komunikācijas tehnoloģijas, fiziski neatrodoties vienā telpā vai mācību vietā kopā ar pedagogu (Izglītības likuma 1.panta 11). punkts). ]  [18:  Ministru kabineta 2019. gada 19. novembra noteikumu Nr. 556 “Prasības vispārējās izglītības iestādēm, lai to īstenotajās izglītības programmās uzņemtu izglītojamos ar speciālām vajadzībām” 5. punkts.] 

Būtu lietderīgi izstrādāt rīcības algoritmu izglītības iestādēm gadījumos, kad izglītības iestādē izglītības procesu turpina izglītojamais, kurš bijis motivācijas programmā, tādejādi nodrošinot, ka izglītības iestādes rīcība būtu vienota attiecībā uz izglītojamo pēc motivācijas programmas. Izglītības iestādei, kurā izglītojamais turpinās iegūt izglītību pēc motivācijas programmas, būtu jāsaņem informācija no izglītības iestādes, kura nodrošina izglītības ieguvi motivācijas programmā, par piemēroto atbalstu un atbalsta pasākumiem izglītojamajam, tādejādi nodrošinot informācijas apmaiņu un sniegtā atbalsta pēctecību. 
Izglītības iestādes atbalsta personāla uzdevums ir sniegt atbalstu izglītojamajam izglītības programmas apguvē, tāpēc būtu svarīgi definēt pieejamā atbalsta personāla pienākumus darbā ar izglītojamo, kurš atrodas motivācijas programmā. Katrai pašvaldībai un katrai izglītības iestādei, atbilstoši savām iespējām (finanšu, personāla, u.c.) ir iespējams nodrošināt atbalsta personālu izglītības iestādē vai pašvaldībā – psihologu, speciālo pedagogu, sociālo pedagogu, logopēdu, karjeras konsultantu u.c.[footnoteRef:19] Kā papildus resurss izglītības pārvaldēs ir jaunatnes darbinieki, kas var palīdzēt ar resursu piesaisti jaunietim[footnoteRef:20], veicinot viņu izaugsmi, turpmāku izglītības iegūšanu. Ārpus izglītības iestādes darba laika izglītības iestādes atbalsta personāls izglītojamajam nav pieejams, tāpēc būtiski nodrošināt pastāvīgu kontaktpersonu izglītojamajam ārpus izglītības iestādes, kas būtu kā gadījuma vadītājs vai mentors pēc motivācijas programmas. [19:  Ministru kabineta 2022. gada 21. jūnija noteikumu Nr. 376 “Kārtība, kādā aprēķina un sadala valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs” 13.2. punkts. Pieejams: https://likumi.lv/ta/id/333475-kartiba-kada-aprekina-un-sadala-valsts-budzeta-merkdotaciju-pedagogu-darba-samaksai-pasvaldibu-visparejas-izglitibas-iestades-un-valsts-augstskolu-visparejas-videjas-izglitibas-iestades;  Ministru kabineta 2016.gada 5.jūlija noteikumu Nr. 445 “Pedagogu darba samaksas noteikumi” 3.pielikums. Pieejams: https://likumi.lv/ta/id/283667-pedagogu-darba-samaksas-noteikumi]  [20:  Plašāka informācija pieejama: https://jaunatne.gov.lv/iespejas-jauniesiem/] 

[bookmark: _Hlk181025719]Nākotnē nozīmīgs atbalsts izglītojamajiem ir Eiropas Savienības kohēzijas politikas programmas 2021. – 2027. gadam 4.2.3. specifiskā atbalsta mērķa "Sekmēt to, lai – jo īpaši nelabvēlīgā situācijā esošām grupām – būtu vienlīdzīga piekļuve kvalitatīvai un iekļaujošai izglītībai un mācībām un iespēja to iegūt, sākot ar pirmsskolas izglītību un aprūpi un vispārējās izglītības un profesionālās izglītības un mācību gaitā līdz pat augstākajai izglītībai un pieaugušo izglītībai un mācībām, tostarp veicināt mācību mobilitāti visiem un atvieglot piekļūstamības iespējas personām ar invaliditāti" 4.2.3.1. pasākuma "Integrēta "skola – kopiena" sadarbības programma atstumtības riska mazināšanai izglītības iestādēs". Minētā  pasākuma  ietvaros tiks īstenots izglītības nozares projekts “Skola – kopienā”, kura plānotais iznākums t.sk. ir izglītojamo sociālā iekļaušana, viņu labbūtības veicināšana izglītības vidē un iekļaujošas izglītības attīstīšana[footnoteRef:21]. 2026. gada 1. pusgadā tiek plānots nodrošināt mentorus izglītojamajiem, kuriem ir priekšlaicīgas mācību pārtraukšanas riski vai mācīšanās grūtības (pašvaldībās, kuras būs noslēgušas sadarbības līgumus ar minēto projektu). Minētais atbalsts ir izmantojams izglītojamajiem pēc motivācijas programmas, nonākot jaunā vai iepriekšējā izglītības iestādē. [21:  Plašāka informācija pieejama: https://www.visc.gov.lv/lv/projekts/skola-kopiena?utm_source=https%3A%2F%2Fwww.google.com%2F] 

Pēc motivācijas programmas pabeigšanas, kuras ilgums plānots līdz 2 mēnešiem, nepilngadīgajam tiktu rekomendēts turpināt saņemt BKUS sniegtos multiprofesionālos ambulatoros pakalpojumus (skat. iepriekš 4.1.1.) un pieejamos sociālās rehabilitācijas pakalpojumus pašvaldībā. 
Nepilngadīgajam, atrodoties motivācijas programmā, tiktu piesaistīts atbilstošs mentors ar mērķi sniegt emocionālu un praktisku atbalstu nepilngadīgajiem, veidojot attiecības, atbalstot nepilngadīgo ārstniecības, rehabilitācijas un reintegrācijas procesā kā atbildīgs un uzticams pieaugušais. Vienlaikus šajā procesā īpaši nepieciešama sadarbība ar pašvaldības sociālo darbinieku, kurš sadarbībā ar ārstējošo ārstu vienotos par piemērotākajiem pakalpojumiem pēc motivācijas programmas – gan ambulatoro ārstēšanu un sociālo rehabilitāciju, gan sociālo jautājumu risināšanu, tai skaitā turpmāko dzīvesvietu, izglītības jautājumus, citus nepieciešamo veselības aprūpes pakalpojumus, atbilstoši identificētajām individuālajām vajadzībām. Līdz ar to pilotprojekta laikā plānots izmēģināt un vienoties ar iesaistītajiem speciālistiem un iestādēm par labāko mehānismu, kādā speciālisti, kuri ir iesaistīti nepilngadīgā gadījuma risināšanā varētu savstarpēji apmainīties ar informāciju, tai skaitā ar informāciju par bērnam piesaistīto mentoru.

	Transportēšana uz motivācijas programmas saņemšanas vietu 
	Papildus nepieciešams finansējums no 2025. gada 1. septembra sastāda  770 euro, 2026. gada I pusgadam - 1 980 euro.

	Narkoloģiskā motivācija stacionārā bērniem (30 dienas) VSIA “Slimnīca “Ģintermuiža””
	Papildus nepieciešams finansējums no 2025. gada 1. septembra sastāda  17 796 euro, 2026. gadaI pusgadam -  20 763 euro.

	Narkoloģiskā motivācija stacionārā bērniem (60 dienas) VSIA “Slimnīca “Ģintermuiža””
	Papildus nepieciešams finansējums no 2025. gada 1. septembra sastāda 5 932 euro, 2026. gada I pusgadam - 11 864 euro.

	Narkoloģiskā motivācija stacionārā bērniem (30 dienas) VSIA Bērnu psihoneiroloģiskā slimnīca “Ainaži”
	Papildus nepieciešams finansējums 2026. gada I pusgadam sastāda 23 729 euro.

	Narkoloģiskā motivācija stacionārā bērniem (60 dienas) VSIA Bērnu psihoneiroloģiskā slimnīca “Ainaži”
	Papildus nepieciešams finansējums  –2026. gada I pusgadam sastāda  5 932 euro.

	Nemedikamentozās terapijas nodrošināšanai (Rehabilitācijas komandas darbs psihiatrijas iestādē 30 dienām) VSIA “Slimnīca “Ģintermuiža””
	Papildus nepieciešams finansējums no 2025. gada 1. septembra sastāda 2 987 euro, 2026. gada I pusgadam -  3 485 euro.

	Nemedikamentozās terapijas nodrošināšanai (Rehabilitācijas komandas darbs psihiatrijas iestādē 60 dienām) VSIA “Slimnīca “Ģintermuiža””
	Papildus nepieciešams finansējums no 2025. gada 1. septembra sastāda 996 euro, 2026. gada I pusgadam -  1 991 euro.

	Nemedikamentozās terapijas nodrošināšanai (Rehabilitācijas komandas darbs psihiatrijas iestādē 30 dienām) VSIA Bērnu psihoneiroloģiskā slimnīca “Ainaži”
	Papildus nepieciešams finansējums  2026. gada I pusgadam -  3 982 euro.

	Nemedikamentozās terapijas nodrošināšanai (Rehabilitācijas komandas darbs psihiatrijas iestādē 60 dienām) VSIA Bērnu psihoneiroloģiskā slimnīca “Ainaži”
	Papildus nepieciešams finansējums 2026. gada I pusgadam -  996 euro.


5. [bookmark: _Toc193363249]Pakalpojumi pēc stacionāra un sasaiste ar citām iniciatīvām palīdzības/atbalsta nodrošināšanā
Lai nodrošinātu vienotu ārstēšanas un rehabilitācijas pasākumu mehānismu nepilngadīgajiem ar psihiskiem un uzvedības traucējumiem psihoaktīvo vielu lietošanas dēļ, t.sk. pēctecību pēc motivācijas programmas, nepilngadīgajam atgriežoties dzīvesvietā, pašvaldībām būtiski turpināt atbalsta sniegšanu, nodrošinot sociālās rehabilitācijas pakalpojumus, kas turpina uzlabot nepilngadīgo psihoemocionālo labsajūtu un sociālo funkcionēšanu un ir atbilstoši nepilngadīgā vajadzību izvērtējumam, kas tiek kopīgi veikts ar nepilngadīgā ārstējošo ārstu un stacionāra speciālistu komandu pirms pakalpojuma izbeigšanas stacionārā.
Paralēli nepieciešams nodrošināt darbu ar nepilngadīgā dabisko vidi, ar aprūpētājiem, kuriem jābūt gataviem, ka pēc programmas nepilngadīgais ir jāatbalsta rezultātu noturēšanai, jāspēj noturēt robežas un būt pietiekami noturīgiem nepilngadīgā izaicinājumu priekšā.
2025. gada 21. janvārī stājušies spēkā grozījumi Sociālo pakalpojumu un sociālās palīdzības likumā[footnoteRef:22], nosakot, ka pašvaldībai ir pienākums izvērtēt tāda nepilngadīgā vajadzības, kurš uzvedības vai atkarības problēmu dēļ ir saņēmis valsts finansētu ārstniecības vai sociālo rehabilitāciju, un, ja nepieciešams, turpināt tam nepieciešamā atbalsta nodrošināšanu. Līdz ar to nepilngadīgjiem, kuri ir saņēmuši valsts finansēto pakalpojumu motivācijas programmā, ir tiesības uz pēctecīgu atbalstu dzīvesvietā savā pašvaldībā. [22:  Sociālo pakalpojumu un sociālās palīdzības likums. Pieejams: https://likumi.lv/ta/id/68488] 

Pēctecības pakalpojumu mērķis ir pēc iespējas mazināt atkarību izraisošo vielu atkārtotas lietošanas riskus un uzturēt narkoloģiskās ārstēšanas periodā panāktās psihosociālās un uzvedības izmaiņas.
Jau šobrīd ir pieejami vairāki Rīgas valstspilsētas pašvaldības finansēti pakalpojumi (skat. 3. nodaļu), kas varētu būt piemēroti nepilngadīgajiem ar psihiskiem un uzvedības traucējumiem psihoaktīvo vielu lietošanas dēļ. Būtu svarīgi, ka nepilngadīgā mentors būtu informēts par minēto programmu pieejamību un iespējām, kā arī sekotu līdzi nozīmēto pakalpojumu apmeklējumam. Nepilngadīgā pēc stacionāra pakalpojumu plānošanā būtu jāizmanto Rīgas valstspilsētas pašvaldības nodrošinātais sociālā darba pakalpojums ģimenēm ar bērniem, kas dotu iespēju noskaidrot nepilngadīgā vajadzībām atbilstošākos sociālos un sociālās rehabilitācijas pakalpojumus. Ņemot vērā to, ka būs ļoti svarīgi arī sagatavot atbalstošu vidi nepilngadīgajam, kur atgriezties pēc motivācijas programmas, ļoti noderīgs arī būs individuālas sociālās rehabilitācijas programmas pusaudžiem, kas ievietoti audžuģimenēs. Tāpat pilotprojekta ietvaros apsvērta iespēja atsevišķiem nepilngadīgajiem piesaistīt Rīgas valstspilsētas pašvaldības finansēto atkarību profilakses speciālista pakalpojumu, lai uzturētu remisiju. Ļoti nozīmīgas būtu biedrības “Resiliences centrs”, Latvijas Samariešu apvienības un Latvijas SOS Bērnu ciematu asociācijas īstenotās programmas. Tomēr, ņemot vērā, ka šajās programmās pieejamo vietu skaits ir ierobežots un atsevišķām programmām jāņem vērā grupas komplektēšanas laiks, ļoti svarīgs būs mentora atbalsts, kas palīdzēs motivācijas programmā esošajam nepilngadīgajam piemeklēt atbilstošāko programmu un koordinēt pakalpojuma pieejamību. 
Papildus iepriekš minētajiem Rīgas valstspilsētas pašvaldības nodrošinātajiem pakalpojumiem 2025. gadā tiek plānots uzsāk vēl jaunus pakalpojumus sadarbībā ar nevalstiskajām organizācijām. Izvēloties šos pakalpojuma sniedzējus Rīgas valstspilsētas pašvaldībā, tika realizēta atklāta, pārredzama, nediskriminējoša un konkurenci nodrošinoša iepirkuma procedūra, tādējādi izslēdzot komercdarbības atbalsta riskus šiem pakalpojumu sniedzējiem. 
 Viena no tām ir sociālās rehabilitācijas programma pusaudžiem ar saskarsmes grūtībām un uzvedības traucējumiem[footnoteRef:23], kura pieejama no 2025.gada aprīļa un pakalpojuma sniedzēji ir “Latvijas Bērnu atbalsta fonds”. Programma ir paredzēta pusaudžiem vecuma grupā no 10 līdz 12 gadiem, kuriem ir būtiskas uzvedības un socializēšanās grūtības (sociālā izolētība, klaiņošana, interešu un hobiju trūkums, zemas sociālās prasmes, dažādu atkarības vielu lietošana u.tt.) un tās mērķis ir pilnveidot sociālās prasmes un uzlabot funkcionālās spējas, uzlabojot dzīves kvalitāti un spēju integrēties sabiedrībā, nodrošinot komunikāciju prasmes, maņu, sajūtu un intelektuālo attīstību un/vai mazinot deviantu uzvedību. Programmas īstenošanā tiks piesaistīti sociālais darbinieks, mentors, psihologs, psihiatrs, psihoterapeits, neirologs, atkarību profilakses speciālists, pedagogs, mākslas, mūzikas terapeiti, THERAPLAY praktiķi u.c. speciālisti pēc nepieciešamības, organizējot individuālas kontaktstundas, grupu nodarbības un radošās nodarbības pusaudžiem, interešu grupas nodarbības, piedzīvojuma pieredžu izglītojošus braucienus, ģimenes dienas, vecāku (pārstāvju, aprūpētāju) grupas, individuālu konsultēšanu un apmācības programmā “Emocionāli kompetenta bērnu aprūpe”. Pakalpojuma saņemšanas ilgums būs 10 – 12 mēneši, kopējais vietu skaits – 30 vietas.  [23: https://www.riga.lv/lv/pakalpojumi/socialas-rehabilitacijas-programma-berniem-ar-saskarsmes-grutibam-un-uzvedibas-traucejumiem-traucejumiem-cels-pie-sevis-0] 

Otrs pakalpojums, kuru Rīgas valstspilsētas pašvaldība ir ieviesusi kopš 2025. gada aprīļa ir sociālās rehabilitācijas programma “MISIJA” jauniešiem ar smagām atkarības problēmām[footnoteRef:24]. Pakalpojuma īstenotājs ir biedrība “Resiliences centrs” un tā ir paredzēts nepilngadīgajiem vecuma grupā no 13 līdz 17 gadiem ar uzvedības grūtībām (augsta riska kategorijas jaunieši ar psihotropo vielu, alkohola, azartspēļu  atkarību,  kriminālu sodāmību riskiem vai jau to esamību u.tml.). Pakalpojuma mērķis ir nodrošināt jauniešiem ar smagām uzvedības grūtībām psihosociālo atbalstu, lai veicinātu motivāciju izmaiņām, mazinātu atkarību izraisošu vielu lietošanu un deviantu uzvedību, veicinātu pozitīvu saskarsmi un izpratni par dzīvesspēka/resiliences pamatvērtībām. Pakalpojuma sniegšanā būs iesaistīts sociālais darbinieks, psihologs un/vai  psihoterapeits,  atkarību profilakses speciālists u.c. Pakalpojuma ietvaros tiks veiktas aktivitātes motivācijas veidošanai (21 dienas izbraukuma treniņš ārpus Rīgas āra vidē) un grupas nodarbības – kaitējuma mazināšanai, saskarsmes veicināšanai, savstarpējam atbalstam, mentorings, speciālistu konsultācijas pēc nepieciešamības (sociāla darbinieka, psihoterapeita, narkologa, psihiatra, atkarību profilakses speciālista, u.c. konsultācijas), atbalsta grupa piesaistes personām, izbraukuma treniņi un prasmju darbnīcas grupā. Pakalpojuma saņemšanas ilgums ir 12 mēneši. Kopējais vietu skaits pakalpojuma plānotas 10 – 15 nepilngadīgajiem. Programmas uzsākšana būs atkarīga no laika, kad tiks komplektēta grupa.  [24:  https://lvportals.lv/dienaskartiba/376169-riga-ievies-pakalpojumus-gimenem-ar-berniem-un-jauniesiem-lai-palidzetu-mainit-nevelamu-uzvedibu-2025] 

Lai iegūtu objektīvu informāciju par pilotprojekta laikā īstenoto pasākumu rezultātiem un varētu lemt par to plašāku ieviešanu nacionālā mērogā, ir nepieciešami objektīvi mērījumi. Šādu situācijas novērtējumu veiks BKUS Metodiskās vadības centrs, tai skaitā veicot novērtējumu par pakalpojumu pēctecību un atbilstību nepilngadīgā vajadzībām, to mērot gan pēc kvalitatīviem, gan kvantitatīviem kritērijiem, kas šobrīd tiek izstrādāti.
Viens no būtiskākajiem izaicinājumiem pilotprojekta rezultātu noturīguma sasniegšanai būs vide, kurā nepilngadīgais ar psihiskiem un uzvedības traucējumiem psihoaktīvo vielu lietošanas dēļ atgriezīsies pēc pakalpojumu saņemšanas. Tas nozīmē, ka ļoti būtiska ir nepilngadīgā dzīves vides sakārtošana – atbalsts ģimenei vai nepilngadīgā pārstāvjiem ārpusģimenes aprūpē. Šeit ir divi aspekti:
ja nepilngadīgā ģimenē ir atkarīgais vai atkarīgie, līdztekus paša nepilngadīgā ārstēšanai nepieciešams panākt šo ģimenes locekļu ārstēšanu no atkarības sindroma. Tomēr šobrīd, lai saņemtu Minesotas terapiju, ir jāgaida rindā un šobrīd nav mehānismu, lai prioritizētu pakalpojumu saņemšanu nepilngadīgā vecākiem. Papildus ir jāņem vērā, ka ne vienmēr vecāki būs motivēti  uzsākt ārstēties;
nepilngadīgā pārstāvjiem ir nepieciešamas zināšanas un prasmes, lai pēc atgriešanās dzīvesvietā varētu sniegt nepilngadīgajam nepieciešamo atbalstu, tādēļ  viņiem jābūt iesaistītiem ārstēšanā, jāsadarbojas ar mentoru un arī jāsaņem nepieciešamās apmācības.
Tā kā šobrīd nav izstrādāti nepieciešamie atbalsta pasākumi nepilngadīgā pārstāvjiem, tas būs viens no papildus pasākumiem, kas visiem sadarbības partneriem būs jārisina paralēli pilotprojektam.
Ņemot vērā, ka pilotprojekts tiks uzsākts BKUS, tajā tiks ietverti tikai tie nepilngadīgie, kuriem tiks konstatēti vidēji smagi vai smagi psihiski un uzvedības traucējumiem psihoaktīvo vielu lietošanas dēļ ar nopietniem vai smagiem veselības traucējumiem, traumām vai dzīvībai bīstamu stāvokli, ko izraisījusi atkarību izraisošu vielu lietošana un kas tikuši nogādāti stacionārā. 
Gadījumos, kad nepilngadīgajiem, kuri atrodas atkarību izraisošu vielu ietekmē un kuriem ir psihiski un uzvedības traucējumi psihoaktīvo vielu lietošanas dēļ, bet kuriem nav nepieciešama ievietošana stacionārā un kuru pārstāvji nav sasniedzami, nepieciešams nodrošināt nepilngadīgā uzturēšanos drošā vidē. Šobrīd nav izstrādāts vienots, visām iesaistītajām pusēm pieņemams algoritms situācijās, kad nepilngadīgām personām nepieciešama atskurbināšana un turpmākā rīcība bieži balstās iepriekšējā pieredzē, esošajās iestrādnēs un ir balstīta uz konkrētā brīža iespējām. Apreibinošo vielu ietekmē esošie nepilngadīgie visbiežāk tiek nogādāti Rīgas reģiona pārvaldes Kārtības policijas pārvaldes Prevencijas nodaļas Nepilngadīgo pagaidu uzturēšanas grupā vai BKUS. Diemžēl nevienā no minētajām iestādēm šobrīd netiek nodrošināts apstākļiem piemērots pakalpojums, kā arī netiek nodrošināta starpnozaru sadarbība darbā ar nepilngadīgo un viņa pārstāvjiem, lai mazinātu risku atkārtotai nepilngadīgā nonākšanai apreibinošo vielu ietekmē.
Jāatzīmē, ka Rīgas reģiona pārvaldes Kārtības policijas pārvaldes Prevencijas nodaļas Nepilngadīgo pagaidu uzturēšanas grupā tiek nogādāti arī tādi nepilngadīgie, kuri klaiņo vai veikuši administratīvos pārkāpumus, taču arī šajos gadījumā minētajā iestādē nav piemēroti apstākļi bērna labāko interešu nodrošināšanai. Turklāt jānorāda, ka policijas kompetencē nav nodrošināt sociālo un veselības aprūpi, proti, bērnu izmitināšanu, uzturēšanu un atskurbšanas pakalpojuma nodrošināšanu.
Valsts kancelejas vadībā tika organizēta ekspertu diskusija, kur tika secināts, ka ir nepieciešamas pašvaldības esošā finansējuma ietvaros izveidot jaunu īslaicīgas izmitināšanas pakalpojumu nepilngadīgām personām bezpalīdzības stāvoklī – krīzes situācijās, kad nav iespējams nodrošināt citu labāku risinājumu, piemēram, krīzes audžuģimeni.
Pakalpojumā paredzētas šādas iespējamās mērķa grupas[footnoteRef:25]  – nepilngadīgais līdz 18 gadu vecumam, kurš: [25:  Saskaņā ar Bērnu tiesību aizsardzības likuma 59. pantu. Pieejams: https://likumi.lv/ta/id/49096-bernu-tiesibu-aizsardzibas-likums] 

atrodas sabiedriskā vietā reibuma stāvoklī;
veicis pārkāpumu (zādzība, noziedzīgs nodarījums);
ir līdz 16 gadu vecumam un atrodas nakts laikā publiskā vietā bez pilngadīgas personas;
apmaldījies vai pamests, vai arī atrodas tādos apstākļos, kas bīstami bērnam vai var apdraudēt viņa drošību, atrodas bērna attīstībai nepiemērotos apstākļos;
patvaļīgi aizgājis no ģimenes, aizbildņa, audžuģimenes vai bērnu aprūpes iestādes;
ārvalstu pilsoņi, kuri piederīgi kādai no augstākminētajām kategorijām.
Plānotajam pakalpojumam pašvaldības pieejamā finansējuma ietvaros ir jānodrošina gan sociālā atbalsta, gan veselības, gan drošības sfēras komponentes:
· droša vide:  izmitināšana un ēdināšana, apsardze un nodalīta plūsma nepilngadīgajiem apreibinošu vielu ietekmē (atskurbšana);
· medicīniskā uzraudzība: medicīnas personāla (provizoriski ārsta palīga) pirmreizējā apskate, veselības stāvokļa uzraudzība, nepieciešamības gadījumā pārvietošana uz medicīnas iestādi, kā arī ātrie testi apreibinošo vielu noteikšanai;
· sociālais atbalsts: krīzes gadījuma vadība, saziņa ar pārstāvjiem/sociālajiem dienestiem/bāriņtiesām, nepilngadīgā vajadzību identificēšana, rekomendāciju sagatavošana vecākiem, uzskaites veikšana (reģistrs), informācijas sagatavošana sociālajiem dienestiem/ģimenes ārstam/valsts policijai.
Ņemot vērā, ka lielākais reģistrētais gadījumu skaits nepilngadīgajiem bezpalīdzības stāvoklī ir Rīgā un tās apkaimē, kā arī apstākli, ka līdz šim šāds īslaicīgas izmitināšanas pakalpojums nav bijis un vēl nav skaidri izstrādāti rīcības algoritmi speciālistiem un iesaistīto iestāžu sadarbības mehānismi, priekšlikums ir īstenot pilotprojektu pakalpojuma “Īslaicīgas izmitināšanas pakalpojums nepilngadīgām personām bezpalīdzības stāvoklī” ieviešanai Rīgas valstspilsētas pašvaldībā.
Lai papildinātu jau plānotos veselības un atbalsta pakalpojumus nepilngadīgajiem ar atkarību izraisošu vielu pārmērīgu, kaitējošu lietošanu vai atkarību sindromu un nodrošinātu, ka nepilngadīgie, kuriem ir nepieciešams ilgstošāks darbs ar vidi, varētu tikt uz laiku izņemto no kaitējošās vides un tā laikā saņemtu sev nepieciešamo atbalstu, Labklājības ministrija plāno izveidot terciārā līmeņa pakalpojumu nepilngadīgajiem ar atkarību izraisošu vielu pārmērīgu, kaitējošu lietošanu vai atkarību – kopienā balstītu sociālās rehabilitācijas programmu institūcijā. Šobrīd Latvijā šāda pakalpojuma nav, vienkopus nav arī speciālistu, kuri būtu specializējušies šāda veida pakalpojuma sniegšanā, tātad pakalpojuma izveide jāsāk no pamatiem – uz pierādījumiem balstītas intervences adaptēšana, speciālistu apmācība, pakalpojumam piemērotu telpu izveide un visbeidzot – pakalpojuma sniegšana.
Pakalpojuma izveides procesā plānots pirmajā gadā izvēlēties atbilstošāko pieeju vai gatavu programmu darbam ar šādiem nepilngadīgajiem, apmācīt speciālistus un pārējo pakalpojuma sniedzēja komandu, kā arī veikt pakalpojuma satura aprobāciju Latvijas kontekstā. Otrajā projekta gadā plānots uzsākt pakalpojuma sniegšanu vidēji 6 nepilngadīgajiem, kuri saņemtu kopienā balstītu pakalpojumu un atbalstu, lai atteiktos no apreibinošo vielu lietošanas. Pakalpojumu plānots nodrošināt nepilngadīgajiem, kuriem nepieciešama vides maiņa, jo esošā vide veicina apreibinošo vielu lietošanu un nav resurss, lai šo vielu lietošanu pārtrauktu. Pakalpojumā integrētos vienkopus veselības aprūpes pakalpojumi, pakalpojumi mentālās veselības uzlabošanai, sociālās rehabilitācijas pakalpojumi, izglītības ieguve. Speciālistu komanda strādātu arī ar vidi, kurā jaunietim jāatgriežas pēc pakalpojuma saņemšanas.
Papildu vēršam uzmanību, ka Ministru kabinets 2024. gada 7. maija sēdē atbalstīja Tieslietu ministrijas sagatavoto informatīvo ziņojumu[footnoteRef:26], kas paredz veidot jaunu pakalpojumu augsta riska nepilngadīgajiem “Bērnu un jauniešu drošā māja”. Pakalpojums, kas vienlaikus būs audzinoša rakstura piespiedu līdzeklis, tiks izmantots gadījumos, kad vienīgais veids, kā palīdzēt nepilngadīgajam un mazināt riskus apkārtējiem, ir uz laiku izņemt viņu no ierastās vides un kvalificētu speciālistu vadībā risināt uzvedības problēmas. [26:  Informatīvais ziņojums “Par sociālās korekcijas izglītības iestādes reformas īstenošanas gaitu un ieceri izveidot “Bērnu un jauniešu drošo māju” augsta riska bērniem un jauniešiem” (23-TA-2944). Pieejams: https://tapportals.mk.gov.lv/legal_acts/08070630-f2c7-4849-a041-fc6af4697501 ] 

Nepilngadīgie vecumā no 11 līdz 17 gadiem “Bērnu un jauniešu drošajā mājā” tiks ievietoti pēc tiesas lēmuma uz laika periodu līdz diviem gadiem, un ik pēc trīs mēnešiem tiks veikts izvērtējums par iespēju atgriezties sabiedrībā. “Bērnu un jauniešu drošajā mājā” speciālisti un mentori strādās ar nepilngadīgā problemātiskās un riskantās uzvedības cēloņiem ar mērķi attīstīt sociālās prasmes un sagatavot drošai dzīvei sabiedrībā. 
Atbilstoši Ministru kabineta 2024.gada 7.maija sēdes protokola Nr.19 32.§ “Informatīvais ziņojums “Par sociālās korekcijas izglītības iestādes reformas īstenošanas gaitu un ieceri izveidot “Bērnu un jauniešu drošo māju” augsta riska bērniem un jauniešiem”” 4.punktam, Tieslietu ministrijai tika dots uzdevums līdz 2025.gada 1.martam iesniegt Ministru kabinetā rīcības plānu “Bērnu un jauniešu drošās mājas” izveidošanas procesa nodrošināšanai, ja “Bērnu un jauniešu drošās mājas” izveidošanai tiks piešķirts finansējums. Tieslietu ministrija turpina pie Ministru kabineta uzdotā uzdevuma izpildes.
Vienlaikus Ministru kabinets 2024. gada 13. augusta sēdē atbalstīja pārejas periodā līdz “Bērnu un jauniešu drošās mājas” izveidei ieviest jaunu grupas pakalpojumu augsta riska bērniem, kas balstīts uz "Bērnu un jauniešu drošās mājas" konceptu. Tieslietu ministrija, ņemot vērā šobrīd pieejamos resursus, apzināja iespējas izveidot uzvedības korekcijas pakalpojumu augsta riska bērniem. Strādājot pie šī jautājuma, ir veikti nepieciešamie grozījumi 2017. gada 16. augusta Ministru kabineta noteikumos Nr. 474 "Tieslietu ministrijas nolikums", papildinot ar 5.18.1 apakšpunktu – uzdevumu Tieslietu ministrijai, slēdzot deleģēšanas līgumu ar nodibinājumu "Allažu bērnu un ģimenes atbalsta centrs", nodrošināt vides maiņas principā balstītus risku mazināšanas pasākumus probācijas sistēmā esošajiem nepilngadīgajiem.
2024. gada nogalē ir noslēgts deleģēšanas līgums, un pakalpojumu  veido un īsteno nodibinājums "Allažu bērnu un ģimenes atbalsta centrs". Tas ir nepārtraukts diennakts sociālās uzvedības korekcijas un rehabilitācijas pakalpojums, kas ietver nepilngadīgā izņemšanu no viņa ierastās vides, īstenojot viņa individuālo vajadzību risināšanai mērķētus atbalsta pasākumus un traumas izpratnē balstītu pieeju nepilngadīgā aprūpē. Speciālistu vadībā tiek strādāts ar uzvedības maiņu, lai nepilngadīgie pilnvērtīgi un droši viņu iekļautos ikdienas dzīvē un sabiedrībā pēc pakalpojuma saņemšanas. Ar 2025. gada martu pakalpojumā sāk uzņemt pirmos divus nepilngadīgos, un līdz šī gada beigām plānots šo skaiti pakāpeniski palielināt līdz pieciem.
Vienlaikus Labklājības ministrija informē, ka sociālajā jomā ir plānots īstenot virkni pasākumus attiecībā uz nepilngadīgajiem ar atkarību problēmām – 2024. gadā ir uzsākta  Eiropas Sociālā fonda Plus projekta Nr. 4.3.6.5/1/24/I/001 “Atbalsta pasākumi bērniem ar uzvedības vai atkarību problēmām un to ģimenēm” īstenošana Bērnu aizsardzības centrā. Šī projekta ietvaros līdz 2029. gadam plānots:
atbalsta sistēmas un pakalpojumu pieejamības izvērtējums nepilngadīgajiem ar uzvedības vai atkarību problēmām vai to attīstības risku un viņu ģimenēm (uzsākts darbs pie izvērtējuma) – pētīs un vērtēs nepilngadīgajiem, t.sk. ārpusģimenes aprūpē esošiem nepilngadīgajiem, ar uzvedības vai atkarību problēmām vai to attīstības risku un viņu ģimenēm, t.sk. audžuģimenēm un aizbildņiem, pieejamo atbalsta sistēmu un pakalpojumus labklājības, veselības, izglītības un kultūras jomās, kā arī izstrādās priekšlikumus atbalsta sistēmas un pakalpojumu attīstībai;
vadlīniju izstrāde Bērna atbalsta speciālista darbam ar bērniem ar uzvedības vai atkarību problēmām un profesionālās kompetences pilnveides programmas un mācību metodikas izstrāde un aprobācija (iepirkums noslēdzies, ārpakalpojumā uzsākts darbs pie vadlīniju un mācību programmas izstrādes) – pētīs ārvalstu un Latvijas speciālistu praksi darbā bērniem ar uzvedības vai atkarību problēmām vai to attīstības risku, kā arī līdzīgas profesionālās izglītības un neformālās izglītības programmas speciālistiem, kas strādā ar šiem bērniem. Balstoties uz izpētē secināto, izstrādās vadlīnijas nepilngadīgā atbalsta speciālistiem un profesionālās kompetences pilnveides programmu un mācību metodiku, kā arī organizēt bērna atbalsta speciālistu mācības. Ņemot vērā, ka šī profesijā Latvijā ir jauna, tas ļaus attīstīt profesionāli sagatavotu speciālistu tīklu, kas efektīvi īstenos nepilngadīgā tiesību un labāko interešu nodrošināšanu;
nepilngadīgā atbalsta speciālista izmēģinājumprojekta (uzsākts 2024. gada novembrī) mērķis ir bērniem, tai skaitā ārpusģimenes aprūpē esošiem bērniem, kuriem ir uzvedības vai atkarību problēmas vai to attīstības riski, sadarbībā ar viņu ģimeni, tai skaitā audžuģimeni un aizbildņiem, un speciālistiem, nodrošināt atbalstu, tiesību un interešu pārstāvniecību un bērna vajadzībām atbilstošāko pakalpojumu piesaisti un savstarpēju saskaņošanu. Lai nodrošinātu bērna atbalsta speciālistu pakalpojumu pieejamību Latvijas reģionos, centrs sadarbībā ar Valsts nekustamajiem īpašumiem un pašvaldībām ir identificējis bērnu atbalsta speciālistam darbam atbilstošākās telpas visos Latvijas plānošanas reģionos – Rīgā, Gulbenē (Vidzemes reģions), Liepājā (Kurzemes reģions), Preiļos (Latgales reģions) un Jelgavā (Zemgales reģions). Katrā no reģioniem darbu veiks 2 atbalsta speciālisti, Rīgā – 3 atbalsta speciālisti;
tematiska atbalsta grupu nodrošināšana bērniem ar uzvedības vai atkarību problēmām un viņu ģimenēm, atbalsta grupu vadītāju mācību programmas izstrāde un līdzinieku konsultāciju[footnoteRef:27] koordinēšana – mērķis ir, organizējot atbalsta grupas bērniem, t.sk. ārpusģimenes aprūpē esošiem bērniem, ar uzvedības vai atkarību problēmām vai to attīstības risku un viņu ģimenēm, tai skaitā audžuģimenēm un aizbildņiem, nodrošināt izglītojošu un informatīvu atbalstu. Atbalsta grupas plānotas visos Latvijas reģionos. Atbalsta grupās varēs piedalīties gan bērni, kuriem ir uzvedības vai atkarību problēmas vai to attīstības risks, gan viņu brāļi un māsas, gan vecāki, audžuvecāki vai aizbildņi. Šī iepirkuma ietvaros plānots izstrādāt mācību programmu atbalsta grupu vadītājiem, lai viņus sagatavotu līdzinieku konsultāciju koordinēšanas nodrošināšanai, tai skaitā līdzinieku sagatavošanai konsultēšanas darbam. Līdziniekus plānots izraudzīties no atbalsta grupu dalībnieku loka, ar mērķi sniegt neformālu atbalstu konsultāciju veidā citiem atbalsta grupu dalībnieki, kuriem būtu svarīgs individuāls atbalsts un līdzcilvēka pamudinājums sev svarīgo jautājumu risināšanā. Grupu darbs sāksies 2026. gada martā; [27:  Līdzinieku konsultācijas ir neformāls atbalsta veids nepilngadīgajiem ar atkarību sindromu vai uzvedības problēmām, vai to attīstības risku vai viņu ģimenes locekļiem, kur konsultācijas sniedz, piemēram, vecāks – vecākam, nepilngadīgais (arī tāds, kurš uzsācis dalību atbalsta grupā līdz pilngadības sasniegšanai) – nepilngadīgajam, sniedzot iespēju uzdod jautājumus un saņemt konsultācijas no personas, kura ir vai ir bijusi līdzīgā situācijā.
] 

speciālistu telefona konsultāciju un to publicitātes nodrošināšana (iepirkums izsludināts) – mērķis ir nodrošināt izglītojoša un informatīva atbalsta sniegšanu bērniem un viņu ģimenēm, tai skaitā audžuģimenēm un aizbildņiem, bērnu uzvedības vai atkarību problēmu vai to attīstības risku atpazīšanā un problēmsituāciju risināšanā. Telefona konsultācijas notiks akciju veidā, kur katrai akcijai būs paredzēta cita tēma un izvēlēti piemērotākie speciālisti.  Lai pēc iespējas plašāka sabiedrības daļa būtu informēta par plānotajām akcijām, informācija tiks izplatīta masu medijos un centra Facebook kontā. Minētā aktivitāte tiks uzsākta 2026. gada marta beigās;
multidisciplinārā atbalsta pakalpojuma apraksta, vadlīniju un mācību programmas izstrāde un multidisciplinārā atbalsta pakalpojuma aprobācija  (notiek darbs pie iepirkuma izstrādes) – mērķis ir izstrādāt divu līmeņu atbalsta pakalpojumu aprakstu, kur 1. līmenī pakalpojumi tiek īstenoti, bērnam atrodoties esošajā vidē, savukārt 2. līmenī -  bērnam tiek nodrošināta vides maiņa, piešķirot atbalsta pakalpojumu ģimeniskā vidē, t.i. bērns tiek ievietots ģimenē ar profesionāli apmācītu audzinātāju, kurš kopā ar dažādiem speciālistiem nodrošina koordinētu bērnam nepieciešamo atbalstu un pakalpojumus uzvedības vai atkarības problēmu korekcijai, vai dzīvokļa pakalpojumu, t.i. bērnam uz noteiktu laiku tiek nodrošināts speciāli šim nolūkam sagatavots dzīvoklis, kurā uzturoties bērns saņem mentora atbalstu un individuālajām vajadzībām atbilstošos pakalpojumus. Tāpat ir plānots izstrādāt vadlīnijas pakalpojuma īstenošanai un mācību programmu speciālistiem, kuri pēc apmācībām nodrošinās multidisciplināru pakalpojumu. Ņemot vērā, ka šis pakalpojums ir inovatīvs pakalpojums, tas tiks ieviests izmēģinājumprojekta veidā, kur notiks regulāra pakalpojuma rezultātu analīze un pilnveide;
mentora pakalpojuma apraksta un kompetences pilnveides programmas izstrāde, mācību organizēšana un mentora pakalpojuma nodrošināšana bērniem ar uzvedības vai atkarību problēmām vai to attīstības risku (ir noslēgts līgums ar izvēlēto pakalpojuma sniedzēju) – mērķis ir sniegt emocionālu un praktisku atbalstu bērniem, t.sk. ārpusģimenes aprūpē esošiem bērniem, ar uzvedības vai atkarību problēmām vai to attīstības risku uzvedības problēmu vai atkarību ietekmes mazināšanai, jaunu uzvedības modeļu apguvei un dzīves kvalitātes uzlabošanai. Iepirkuma ietvaros plānots izstrādāt Mentora pakalpojuma aprakstu un profesionālās kompetences pilnveides programmu mentoriem darbam ar bērniem ar uzvedības vai atkarību problēmām vai to attīstības risku, kā arī nodrošināt mentoru mācības un sniegt mentora pakalpojumu bērniem ar uzvedības vai atkarību problēmām vai to attīstības risku;
izglītojoši un informatīvi pasākumi bērniem ar uzvedības un atkarību problēmām vai to attīstības risku un viņu ģimenēm – tiks īstenoti izglītojoši un informatīvi pasākumi bērniem ar uzvedības vai atkarību problēmām vai to attīstības risku un viņu vecākiem, pārstāvjiem, faktiskiem audzinātājiem, audžuģimenēm. Pasākumi tiks veidoti tā, lai ar bērniem vieglā un saprotamā veidā runātu par uzvedības un atkarību problēmām;
atbalsta pakalpojuma apraksta izstrāde un atbalsta pakalpojuma aprobācija bērnu uzvedības vai atkarības problēmu risku atpazīšanai un mazināšanai izglītības iestādēs. Atbalsta pakalpojums būs mobilās brigādes darbs ar izglītības iestāžu atbalsta personālu individuālu gadījumu vadīšanā darbā ar bērnu, tai sk. ārpusģimenes aprūpē esošiem bērniem, ar uzvedības vai atkarības problēmām vai to attīstības risku, t.sk., risku identificēšana, pasākumi uzvedības vai atkarības problēmu mazināšanai vai to risku novēršanai, iesaistīto pušu (bērni, ģimenes, izglītības iestādes personāls un citi speciālisti) sadarbība. Atbalsta pakalpojuma sniedzēji būs mobilās brigādes vienība, kas sastāv, piemēram, no sociālā darbinieka, psihologa, psihiatra, narkologa un citiem speciālistiem pēc nepieciešamības, bet atbalsta pakalpojuma saņēmēji būs vispārizglītojošo izglītības iestāžu atbalsta personāls;
kompetences pilnveides programmas izstrāde un īstenošana (iepirkumu plānots izsludināt 2025.gadā) – mērķis sniegt speciālistiem iespēju attīstīt specifiskas prasmes un gūt praktiskas zināšanas, kā strādāt ar jauniešiem ar uzvedības traucējumiem vai atkarību problēmām vai to attīstības risku. Iepirkuma ietvaros tiks izstrādāta mācību programma un nodrošinātas mācības speciālistiem;
atbalsta pakalpojumu kataloga izstrāde (iepirkumu plānots izsludināt 2025. gadā) – katalogs būs digitāls rīks, kurā tiks apkopota informācija par dažādu nozaru (labklājības, veselības, izglītības, kultūras u.c.) atbalsta pakalpojumiem bērniem ar uzvedības vai atkarību problēmām, vai to attīstības risku un viņu ģimenēm. Kataloga lietotāji būs bērni ar uzvedības vai atkarību problēmām vai to attīstības risku un viņu ģimenes, un speciālisti, kuri strādā ar bērniem ar uzvedības vai atkarību problēmām vai to attīstības risku un viņu ģimenes;
bērnu uzvedības vai atkarību problēmu agrīnu risku novērtēšanas sistēmas pilnveide (iepirkumu plānots izsludināt 2025. gadā) – tiks izstrādāta bērnu uzvedības vai atkarību problēmu agrīnu risku novērtēšanas sistēma, kas novērtē bērna uzvedības vai atkarības risku pakāpi, izvērtē cēloņu ietekmi uz risku attīstību, identificē bērna vajadzības bērna dabiskajā vidē, pieejamos resursus un piedāvā risku mazināšanai izmantojamos preventīvos vai atbalsta pasākumus, kas vērsti uz bērnam konstatēto risku ietekmes mazināšanu, psiholoģiskās un emocionālās labklājības veicināšanu. Viens no šīs sistēmas instrumentiem ir IT rīks, ar kura palīdzību tiks veikts bērnu situācijas un vajadzību izvērtēšanas process. Galvenais sistēmas mērķis ir identificēt riskus iespējami agrākā stadijā, kad bērns vēl nav nonācis tiesībsargājošo institūciju redzeslokā, kad bērnam vēl nav iestājušās kompleksas uzvedības un smagas atkarību problēmas;
pašvaldībās pieejamā atbalsta pakalpojumu groza un ceļa karšu izstrāde (iepirkumu plānots izsludināt 2025.gadā)   - tiks izstrādāts atbalsta pakalpojumu grozs un ceļa kartes. Atbalsta pakalpojumu grozs būs pakalpojumu klāsts dažādās jomās, kurus pašvaldībās nepieciešams nodrošināt bērniem ar uzvedības vai atkarību problēmām vai to attīstības risku un viņu ģimenēm. Ceļa kartes sniegs informāciju par iespējamo atbalstu bērniem ar uzvedības vai atkarību problēmām vai to attīstības risku un viņu ģimenēm, izvērtējot vides apstākļus dažādās jomās.

[bookmark: _Hlk194467540][bookmark: _Toc188540375]Papildus informējam, ka, ņemot vērā Tiesībsarga ziņojumā minēto, Narkotiku kontroles un narkomānijas ierobežošanas koordinācijas padomes un Bērnu lietu sadarbības padomes kopsēdēs tika diskutēts par iespējamiem risinājumiem SPKC pārziņā esošā atkarību atbalsta tālruņa darba laika pagarināšanai, nodrošinot iespēju atbalstu saņemt diennakts režīmā, tai skaitā brīvdienās. Veselības ministrija, vērtējot valstī un pašvaldībās pieejamos atbalsta tālruņus, secināja, ka šobrīd ir pieejams sadrumstalots dažādu tālruņu tīkls, kur personas ar atkarībām, tai skaitā krīzes situācijās var saņemt konsultāciju vai psiholoģisku atbalstu. Vienlaikus arī Veselības ministrijas resora ietvaros tiek uzturēti trīs tālruņi divi NVD finansēti -vienotais krīzes tālrunis, kura darbību nodrošina “Skalbes” un Pusaudžu resursu centra pusaudžu atbalsta tālrunis un SPKC atkarību atbalsta tālrunis. Katram no tālruņiem ir sava mērķa grupa un arī atšķirīgs sniegtais atbalsts, un šobrīd tie darbojas autonomi un minētie tālruņi nav savstarpēji saistīti, lai gan sniegtie pakalpojumi viens otru papildina. Ņemot vērā Tiesībsarga rekomendācijas nodrošināt telefoniska atbalstu personām ar atkarībām diennakts režīmā, Veselības ministrija kopā ar SPKC un NVD meklēja labāko iespējamo risinājumu, tai skaitā diskutējot par nepieciešamo finansējuma apjomu šādai tālruņa darba laika pagarināšanai. Veselības ministrijas piedāvātais ilgtermiņa risinājums paredz pārskatīt Veselības ministrijas resorā uzturēto atbalsta tālruņu darbību un meklēt optimizācijas iespējas, sniedzot priekšlikumus vienota atbalsta tālruņa pakalpojuma nodrošināšanai valsts līmenī personām ar vielu vai procesu atkarībām un viņu tuviniekiem. Vienlaikus šobrīd ir jau sagatavots īstermiņa risinājums, kas paredz SPKC atbalsta tālruņa darba laika pagarināšanas iespējas no 9:00 līdz 22:00, kā arī darbības nodrošināšanu brīvdienās uz laiku no 2025. gada jūnija līdz 2026. gada jūnijam. Minēto īstermiņa risinājuma ieviešanu tālruņa darba laika pagarināšanu nevar veikt bez papildus finansējuma. Veselības ministrija kopā ar SPKC ir vērtējusi iespējamos variantus, kur rastu papildus nepieciešamo finansējumu. SPKC 2024.gadā tika piešķirts finansējums tālruņa darbības jomu paplašināšanai uz visām atkarībām ne tikai smēķēšanu, t.sk tālruņa plašākai reklamēšanai. Viens no risinājumiem ir  SPKC piešķirtā finansējuma atkarību tālruņa reklamēšanai novirzīšana uz atkarību tālruņa darba laika pagarināšanu. Veselības ministrija  un SPKC saredzēja, ka tālruņa darba laika  pagarināšana (garākas stundas, darbs brīvdienās) ir būtisks solis minētā pakalpojuma pieejamības veicināšanai, attiecīgi SPKC visu piešķirto finansējumu atkarību tālruņa reklamēšanai novirzīja tā darba laika pagarināšanai. Savukārt plānotajiem atkarību tālruņa reklamēšanas pasākumiem paredzēts veidot plašākus reklāmas pasākumus 2025. gada nogalē /2026.gada sākumā, piesaistot ESF finansējumu.
Ņemot vērā, ka atkarību izraisošo vielu lietošana ir ciešā kopsakarībā arī ar noziedzību, kurā cieš vai ir iesaistīti nepilngadīgie, palīdzības nodrošināšana būtu attīstāma arī sadarbībā ar Tieslietu sektoru, piemēram, pakalpojumu nodrošināšanā Cēsu audzināšanas iestādē, kā arī pēc tās.

6. [bookmark: _Toc193363250]Pilotprojekta finansēšana
Lai kopumā uzsāktu īstenot informatīvā ziņojuma "Par pilotprojekta integrētai pieejai – pakalpojumu pieejamības uzlabošanai nepilngadīgajiem, kuri pārmērīgi lieto atkarību izraisošas vielas, īstenošanu" projektā minētos pasākumus, kas uzsākami no 2025. gada 1. septembra, papildu nepieciešams finansējums 2025. gadā –  174 768 euro un  2026. gada I pusgadam –  343 627 euro(skatīt 1. pielikumu).
2025. gadā un daļēji 2026. gada I pusgadā informatīvajā ziņojumā "Par pilotprojekta integrētai pieejai – pakalpojumu pieejamības uzlabošanai nepilngadīgajiem, kuri pārmērīgi lieto atkarību izraisošas vielas, īstenošanu" minētie pasākumi tiks īstenoti budžeta resora “74. Gadskārtējā valsts budžeta izpildes procesā pārdalāmais finansējums” programmas 20.00.00 “Veselības aprūpes pasākumu īstenošana” ietvaros, pārdalot 2025. gadam finansējumu 174 768 euro apmērā un 2026. gadam – 253 203 euro apmērā Savukārt, lai 2026. gada I pusgadā nodrošinātu pakalpojumu apjomu plānotajā apjomā, finansējuma starpību 90 424 euro apmērā pilotprojekta īstenošanai Nacionālais veselības dienests nodrošina esošā budžeta ietvaros.  Ņemot vērā, ka pilotprojektu ir plānots īstenot līdz 2027. gada 31. decembrim, pilotprojekta finansēšana sākot ar 2026 gada 1. jūliju,  būtu turpināma no EEZ/Norvēģu finanšu instrumenta līdzekļiem, ja tiks panākta oficiāla vienošanās ar donorvalstīm, plānojot optimālo pacientu skaitu pakalpojumu saņemšanai un paplašinot sociālo komponenti, proti, ieviešot sociālo rehabilitācijas komponenti.
Vienlaikus paredzēts, ka pilotprojekta īstenošanai tiks veikts arī tā ieviešanas izvērtējums, izvērtējot arī efektīvu piešķirtā finansējuma izlietojumu. Izvērtējumu un pilotprojekta  ieviešanas uzraudzība norisināsies sadarbībā ar BKUS, VSIA “Slimnīca “Ģintermuiža””, VSIA Bērnu psihoneiroloģiskā slimnīca “Ainaži”, kā arī VSIA “Nacionālais psihiskās veselības centrs”. 
Lai gan finansējums no EEZ/Norvēģijas grantiem nav garantēts, Finanšu ministrija, saskaņā ar konceptuālo vienošanos Eiropas Savienības fondu tematiskās komitejas 2025. gada 22. janvāra, 28. marta un 29. maija sēdēs (turpmāk – sēdes), ir saņēmusi atbalstu Latvijas sākotnējo priekšlikumu virzīšanai par trīs investīciju programmām. Tādējādi ir izveidota starta pozīcija sarunu uzsākšanai ar donorvalstīm par Latvijai pieejamā finansējuma sadalījumu, programmu tvērumu un prioritārajiem pasākumiem. Minētajās sēdēs tika izskatīti arī indikatīvie programmu mērķi un finansējuma sadalījums starp iestādēm, kā arī par to tika informēta Nevalstisko organizāciju un Ministru kabineta sadarbības memoranda īstenošanas padome un Valsts kanceleja. 2025.gada 3. jūnijā Ministru kabinetā līdz ar informatīvo ziņojumu “par Finanšu ministrijas pārziņā esošo Eiropas Savienības fondu un ārvalstu finanšu palīdzības aktualitātēm līdz 2025. gada aprīlim”[footnoteRef:28] tika apstiprināts mandāts oficiālo sarunu uzsākšanai ar donorvalstīm. Kamēr nav panākta gala vienošanās un parakstīti Saprašanās memorandi ar donorvalstīm, iespējamas korekcijas/ izmaiņas Latvijas sākotnējā priekšlikumā attiecībā uz programmu indikatīvā finansējuma sadalījumu. [28: https://www.esfondi.lv/profesionaliem/ieviesana/zinojumi/zinojumi-ministru-kabinetam] 

[bookmark: _Hlk202815098]Līdzšinēji jautājums par pilotprojekta finansēšanu ir bijis daļa no iepriekšējām diskusijām par iespējamajiem programmu elementiem. Indikatīvi tiek plānots, ka EEZ/ Norvēģijas grantu  finansējums varētu būt pieejams sākot ar 2026. gada 1. jūliju, pēc tam, kad tiks panākta oficiāla vienošanās ar donorvalstīm un pilotprojekts tiks iekļauts kā viena no programmā īstenojamajām aktivitātēm un kad valdība apstiprinās pilotprojekta ieviešanu. Savukārt pilotprojekta ieviešana jāuzsāk nekavējoties, ņemot vērā, ka 2025. gada 19. jūnijā Saeimā tika pieņemti Grozījumi[footnoteRef:29], kas stāsies spēkā vispārējā kārtībā (provizoriski 2025.gada jūlijā) un nosaka, ka BKUS ir jānodrošina nepilngadīgās personas, kas nonākusi ārstniecības iestādē ar psihiskiem un uzvedības traucējumiem psihoaktīvo vielu lietošanas dēļ risku izvērtējums, tiesas iesaiste obligātai narkoloģiskai ārstēšanai bez piekrišanas un nepieciešamā stacionārā ārstēšana, savukārt VSIA “Slimnīca “Ģintermuiža”” un VSIA “Bērnu psihoneiroloģiskā slimnīca “Ainaži”” ir jānodrošina tiesas lēmuma izpilde turpmākās obligātās narkoloģiskās ārstēšanās nodrošināšanai bez pacienta piekrišanas pēc ārstēšanās posma pabeigšanas BKUS.  [29:  https://titania.saeima.lv/LIVS14/saeimalivs14.nsf/webSasaiste?OpenView&restricttocategory=933/Lp14] 

Vienlaikus ņemot vērā pilotprojektā plānoto pakalpojumu nozīmīgumu un nepieciešamību, Saeimas Cilvēktiesību un sabiedrisko lietu komisija (turpmāk – komisija) 2025. gada 7. maijā ir aicinājusi Ministru prezidenti[footnoteRef:30] pilotprojektu virzīt kā valdības prioritāti, kā arī attiecīgi paredzēt nepieciešamo finansējumu 2026. gada valsts budžeta un vidējā termiņa budžeta ietvarā. Komisija uzsver, ka šī iniciatīva ir būtiska cilvēktiesību stiprināšanai un valsts sociālās politikas attīstībai, tāpēc tai nepieciešams pievērst īpašu uzmanību jau budžeta plānošanas sākumposmā. [30:  Cilvēktiesību un sabiedrisko lietu komisijas vēstule: Par likumprojektu “Grozījumi Ārstniecības likumā”(Nr.933/Lp14) un tam nepieciešamo finansiālo atbalstu. Pieejams: https://titania.saeima.lv/LIVS14/saeimalivs14.nsf/0/18C6C5AF4D3745A9C2258C890029C4C9?OpenDocument] 

Veselības ministrija par saviem finanšu resursiem pirms pilotprojekta apstiprināšanas EEZ/Norvēģijas grantu finanšu piešķīrumā nevar priekšfinansēt pilotprojekta darbības, jo esošo finanšu resursu ietvaros finansēt pilotprojektu būtu iespējams tikai uz kādu esošo veselības aprūpes pakalpojumu rēķina, kas nav pieļaujami jau tā trūkstoša finansējuma un pakalpojumu rindu apstākļos.  Papildus jāmin, ka Donorvalstu Noteikumi nosaka, ka jebkura iepriekš noteikta projekta izmaksu attiecināmības datums nav ātrāks par Programmas nolīguma spēkā stāšanās dienu. Finansējuma attiecināmība būs atkarīga no Saprašanās memorandu parakstīšanas un Programmu konceptu izstrādes laika grafika. T.i. Programmas apsaimniekotājam ar Finanšu ministrijas starpniecību, jāiesniedz Programmas koncepcija par katru programmu Finanšu instrumentu birojā sešu mēnešu laikā no dienas, kad stājies spēkā Saprašanās memorands. Paredzams, ka Programmu līgumi indikatīvi tiks parakstīti vēl nākamo sešu mēnešu laikā (Donorvalstu Noteikumi paredz 2 mēnešus iesniegto programmu koncepciju komentēšanai un vēl 4 mēnešus programmu apstiprināšanai). Tādejādi, iepriekš noteikto projektu (ja no donorvalstu puses tiks apstiprināti) īstenošana no EEZ/Norvēģijas grantu finansējuma* atbilstoši Donorvalstu Noteikumiem indikatīvi plānojama ne ātrāk kā 2026.gada 2. pusgadā.
Pamatojoties uz iepriekš minēto, ja finansējums pilotprojekta no 2026. gada 1. jūlija netiks piešķirts no EEZ/Norvēģu finanšu instrumenta līdzekļiem, Veselības ministrija līdz 2026. gada 31. martam informēs Ministru kabinetu par turpmāko pilotprojekta īstenošanu (uzsāktajā bāzes līmenī) un finansēšanas avotu Veselības ministrijai pieejamā valsts budžeta ietvaros.
Piešķirot publisko finansējumu saimnieciskās darbības veicējiem, informatīvajā ziņojumā aprakstīto pasākumu īstenošanai, tie tiks vērtēti komercdarbības atbalsta kontroles kontekstā, un, ja vienlaikus izpildīsies visas Komercdarbības atbalsta kontroles likuma 5. pantā minētās pazīmes, pasākumi tiks ieviesti, piemērojot atbilstoša komercdarbības atbalsta regulējuma nosacījumus. Attiecībā uz valsts apmaksātajiem veselības aprūpes ambulatoriem un stacionāriem pakalpojumiem, finansējuma piešķiršanā tiks ievērots Eiropas Komisijas 2011. gada 20. decembra lēmums "Par Līguma par Eiropas Savienības darbību 106. panta 2. punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi" (2012/21/ES) atbilstoši ar finansējuma saņēmējiem noslēgtajiem pilnvarojuma līgumiem. 

Profilakse un agrīnā intervence


Kaitējuma mazināšana


Vielu lietošanas traucējumu ārstēšana un uzraudzība


Veselības aprūpes sistēmu atbalsts


Atveseļošanās



Tieslietu sektors


Tiesa


Veselības sektors


BKUS


Labklājības sektors


Bērnu aizsardzības centrs


Rīgas valstspilsētas pašvaldība


Sociālais dienests


VSIA "Slimnīca "Ģintermuiža""


VSIA Bērnu psihoneiroloģiskā slimnīcā "Ainaži"


Administratīvā komisija


Bāriņtiesa


Izglītības pārvalde





Tiesu administrācija


Latvijas Zvērinātu advokātu padome


Gada laikā ārstēto nepilngadīgo skaits
F10-F16; F17.0; F17.1; F17.2, F17.3; F18-F19 (KOPĀ)

10-14 g.v.	
2013	2014	2015	2016	2017	2018	2019	2020	2021	2022	2023	99	108	99	107	139	147	126	88	55	49	70	15-17 g.v.	
2013	2014	2015	2016	2017	2018	2019	2020	2021	2022	2023	267	317	260	305	378	366	417	396	292	252	262	

